title: Tsiprasidoni

text: Yhdellä 100−1000 käyttäjästä ilmeneviä haittavaikutuksia ovat rintakipu, kurkkukipu, vatsakipu, muu kipu, puristava tunne kurkussa, epätavallinen kävely, kouristuskohtaukset, katseen jääminen tiettyyn asentoon, kömpelyys, puhehäiriö, puutuminen, pistävä tunne, keskittymisvaikeus, kuolaaminen, jano, voimakas päiväväsymys, uupumus, vaikeus liikkeiden hallinnassa, suonenveto, jäykät tai turvonneet nivelet, nielemisvaikeus, turvonnut kieli, ripuli, piereskely, ruokahalun lisääntyminen, kiihtyneisyys tai ahdistus, painajaiset, sydämentykytys, pyörtymisen tunne ylös noustessa, hengästyneisyys, valoherkkyys, korvien soiminen, kutiseva ihottuma tai akne.


title: Tsiprasidoni

text: Yhdellä 1000 − 10 000 käyttäjästä ilmenee halvaantumista, sokeutumista yhdestä silmästä osittain tai kokonaan, ajattelun hidastumista, tunteiden puutetta, masennusta, paniikkikohtauksia, leukalukko (kyvyttömyys avata suuta), muutoksia maksassa, veriarvoissa tai sydämen toiminnassa, levottomia jalkoja, pään poikkeavaa asentoa (jäykistyminen sivulle, kierokaula), virtsanpidätyskyvyttömyys, kipua virtsatessa tai virtsaamisvaikeutta, veren alentunut kalsiumpitoisuus, kutinaa silmässä, kuivia silmiä, näköhäiriöitä, vuotavaa nenää, korvakipua, hikkaa, hapon nousemista ruokatorveen, löysiä ulosteita, hiusten tippumista, ihon turpoamista, ihoärsytystä, heikentynyttä tai voimistunutta erektiota, heikentynyttä orgasmia, poikkeavaa äidinmaidonmuodostusta, rintojen kasvua sekä miehillä (gynekomastia) että naisilla, kuumotusta, kuumetta, vähentynyttä tai lisääntynyttä valkosolujen määrää, korkeaa verenpainetta ja ihon hilsetystautia.


title: Tsiprasidoni

text: Triprasidoni voi aiheuttaa myös veritulppia, mutta sivuvaikutuksen yleisyyttä ei tiedetä.


title: Tsiprasidoni

text: Osa oireista, kuten kouristukset, vapina, liikevaikeudet ja lihasten liikkumispakko ovat ekstrapyramidaalioireita, jotka johtuvat häiriöstä keskushermoston tiedostamattomia liikkeitä säätelevässä ekstrapyramidaalijärjestelmässä.


title: Tsiprasidoni

text: Tsiprasidoni eroaa vaikutukseltaan selvästi muista toisen polven psykoosilääkkeistä, eli sen haittavaikuksetkin ovat erilaisia. Tsiprasidonin etu on, että se ei lihota. Se kuitenkin pidentää sydämen johtumisaikaa, minkä takia sitä ei saa käyttää samanaikaisesti muiden johtumisaikaa lisäävien lääkkeiden kanssa.


title: Tsiprasidoni

text: Lääkettä myydään 20, 40, 60 ja 80 mg kapseleina. Kapselit sisältävät liivatetta, eli ne eivät sovi kasvissyöjälle. Lääkkeen määrä puoliintuu 6 tunnissa, minkä takia sitä syödään kahdesti päivässä.


title: Lakan Betoni

text: Lakan Betoni Oy on joensuulainen kiviainespohjaisia rakennustarvikkeita valmistava perheyritys. Yhtiön liikevaihto vuonna 2011 oli n. 35 M€ ja yhtiön palveluksessa on keskimäärin 130 henkilöä. Lakan Betonin Oy:n kotipaikka ja pääkonttori ovat Joensuussa. Suomessa yhtiöllä on tuotantolaitoksia Joensuussa, Varkaudessa, Lopella, Forssassa ja Jalasjärvellä.


title: Lakan Betoni

text: Yhtiön perusti Ahti Lakka (1927-2011) yhdessä isänsä Vihtorin kanssa vuonna 1965 Joensuussa. Ahti peri yrittäjähenkisyyden isältään, jolla oli Suojärvellä luovutetussa Karjalassa puutavaroiden kuljetusyritys. Vuosien varrella Vihtori Lakka harjoitti yritystoimintaa limonadin valmistuksen, valokuvauksen, autokaupan ja jopa hevosjalostuksen alalla. Sodan jälkeen perhe muutti asumaan Joensuuhun, jossa yritystoiminta laajeni maanrakennus- ja kuljetustoimintaan. Jossakin vaiheessa hankittiin sora-alueita Utranharjulta Joensuun naapurikunnan Kontiolahden alueelta. Lakan Betoni Oy perustettiin hyödyntämään näitä soravaroja. Yhtiön toiminta alkoi vuonna 1965 valmisbetonin valmistuksella Joensuussa, josta toiminta 70-luvulla laajeni myös muihin betonituotteisiin ja uusille paikkakunnille. Kasvun jälkeen 90-luvun vaikeina aikoina Lakan Betoni keskittyi nimenomaan betonituotteiden teolliseen valmistamiseen, luopuen urakoinnista ja muista ydinliiketoimintaan kuulumattomista toiminnoista. 2000-luku on ollut yritykselle vahvan kasvun aikaa, kun toiminta on laajentunut yritysostojen ja markkinointi- sekä tuotekehityspanostusten myötä valtakunnalliselle tasolle.


title: Lakan Betoni

text: Nykyisin Lakan Betonin toiminta-ajatuksena on tuottaa kiviainespohjaisia rakennustarvikkeita ja niihin liittyviä palveluja asiakkaiden tarpeisiin. Tuotteita markkinoidaan rekisteröidyllä Lakka tuotemerkillä.


title: Lakan Betoni

text:
Lakka tuoteperheeseen kuuluvat mm.
Yhtiön perustaja Ahti Lakka kuoli vuonna 2011. Nykyisin Lakan Betonin omistus on hänen lapsillaan ja lastenlapsillaan. Yhtiön hallituksen puheenjohtaja toimii Heikki Bergholm ja toimitusjohtajana on vuodesta 1999 toiminut Pertti Halonen.


title: Nichi Vendola

text: Nichi Vendola (s. 26. elokuuta 1958 Bari) on italialainen poliitikko, Sinistra Ecologia Libertà -puolueen (SEL) puoluesihteeri.


title: Egidius Ginström

text: Egidius Konstantin Ginström (7. maaliskuuta 1890 Dragsfjärd (kuuluu nyk. Kemiönsaareen) – 31. toukokuuta 1965 Helsinki) oli suomalainen toimittaja, koulutukseltaan filosofian kandidaatti.


title: Egidius Ginström

text: Egidius Ginströmin vanhemmat olivat merikapateeni Karl Anton Ginström ja Maria Söderström ja puoliso vuodesta 1930 Elisabeth Harrison. Ginström tuli ylioppilaaksi 1911 ja valmistui filosofian kandidaatiksi 1916. Opintomatkoja Keski-Eurooppaan hän teki 1920-luvun vaihteessa ja 1920-luvulla. Hän aloitti toimittajan uransa työskentelemällä Åbo Underrättelserissä 1919–1922. Ginström oli Hufvudstadsbladetin toimittaja vuodesta 1922, nimitettiin 2. päätoimittajaksi 1930 ja oli päätoimittaja 1936–1959. Hän oli myös lehden pakinoitsija, nimimerkeillä "Jack Godeman" ja "Giles". "Kontorsvärlden"-lehden toimittajana Ginström työskenteli 1928 ja 1929.


title: Norlannin kalliomaalaukset

text: Norlannin kalliomaalaukset sijaitsevat suurin piirtein Ruotsin Norlannissa 62° leveyspiirin pohjoispuolella. Ne liittyvät neoliittisen kivikauden ja pronssikauden pyyntiväestön toimintaan. Yhdessä kalliopiirrosten kanssa niiden esittämä sanoma kerto jotain metsästäjien uskonnollisesta toiminnasta. Kalliomaalausten etsintään on panostettu tällä vuosituhannella ja siksi uusia maalauksia löydetään vuosittain.


title: Norlannin kalliomaalaukset

text: Korpbergetin kalliomaalaus on pohjoisessa Uumajanjoen vesistössä on ainoa tunnettu maalaus. Se sijaitsee Västerbottenin läänissä Lyckselen pitäjässä ja nykyisessä Lyckselen kunnassa aivan Lyckselen kaupungin keskustassa Uumajanjoen rannalla olevassa kallioseinämässä. Kuva on töherynyt eikä siitä erotu kuin yksi hirven kuva. Kuuluisampia kalliokuvakohteita ovat joen muinaisessa joensuussa sijainnut Norrforsenin kalliopiirrokset. Vaikka eteläisessä Öreälvenin joessakin on kalliopiirroksia, ei sen vesistöstä tunneta kalliomaalauksia.


title: Norlannin kalliomaalaukset

text: Lögdåkullenin kalliomaalaus sijaitsee noin 25 kilometriä Lyckelsestä lounaaseen ja noin 100 kilometriä Pohjanlahdesta pienen Lögdån varrella olevassa siirtolohkareessa, Västerbottenin läänin maakunnan Fredrikan pitäjässä nykyisessä Åselen kunnassa. Siirtolohkare on 14 metriä leveä ja 12 korkea ja makaa noin 80 metriä joesta. Maalauskenttä käsittää suuren hirven, kooltaan 46×17 senttimetriä, jonka pää on 17 senttimetriä pitkä, korvallinen ja ehkä sarvellinen. Hirven alla on vielä kooltaan 25×10 senttimetrinen katkelmallinen hirvi. Näistä vajaan metrin päässä on katkelma, jota arvellaan ihmiseksi tai hirveksi.


title: Norlannin kalliomaalaukset

text: Sasskamsin kalliomaalaus sijaitsee Dragnäsin kylän lähellä Sasskamin järven rannassa olevassa kalliossa Norrbottenin läänissä Jokimukan pitäjässä ja nykyisessä Jokimukan kunnassa. Sasskam kuuluu Lilla Luleålveniin vesistöön, joka yhtyy alempana Luulajanjokeen. Maalaus sijaitsee leveän kalliolipan alla suojassa ja noin puolen metrin matkalla näkyy viisi eläinkuviota, ääriviivoin maalattu hirvi, joka 22 senttimetriä pitkä, ja jolla on erottuvat korvat. Vasemmalla alhaalla vaikuttaisi olevan karhu ja karhun vasemmalla puolella vielä kaksi peuraa ja yksi todennäköinen hirvi.


title: Norlannin kalliomaalaukset

text: Trolltjärnin kalliomaalaus sijaitsee Lägstaån, joka kuuluu Gideälvenin vesistöön, varrella olevan Trolltjärnin metsälammen rantakalliossa, aivan sen vesirajalla. Kallio on noin 5 metriä korkea ja maalauksen voi havaita vain järveltä päin. Maalauksesta voi tunnistaa 3-5 hirveä, mutta muuten kuviot ovat haalistuneet pahoin. Maalaukset sijaitsevat Västernorrlandin läänissä Anundsjön pitäjässä, joka kuuluu nykyiseen Örnsköldsvikin kuntaan.


title: Norlannin kalliomaalaukset

text: Åbosjönin kalliomaalaus sijaitsee myös Västernorrlandin läänissä ja Örnsköldvikin kunnassa, mutta Sidensjön pitäjässä. Nätraån vesistöön kuuluva Åbosjönin järven rannan läheisyydessä on vedessä noin 3×3×3 metriä suuri siirtolohkare, jonka järvenpuoleiseen kylkeen maalaus on tehty. Maalausalue on noin 1,3×1,3 metriä, johon mahtuu vain kaksi suurta ääriviivoilla hahmotettua kuviota. Toinen kuvioista esittää hirveä. Viivat ovat keskimäärin 3 senttimetriä leveät, mutta viivojen leveys vaihtelee 1,5 ja 8 senttimetrin välillä. Maalin väri on tummanpunainen tai violettiin vivahtava. Väri näyttäisi valuneen hieman ennen tarttumista kiveen.


title: Norlannin kalliomaalaukset

text: Toinen esittää suurta hirveä (1,2×1,2 metriä) ja toinen mahdollisesti vasaa (0,7×0,3 metriä), joka on maalattu aivan hirven taakse. Hirvellä on päässään pitkät korvat ja sen vartalo on jaettu haarautuvilla viivoilla osiin. Hirven korvien edessä näyttäisi olevan jokin kuvio, joka jää arvoitukseksi. Gustaf Hallström teki kuvista peitepiirrokset 1940-luvulla (kuva ). Hän huomasi tuolloin yhtäläisyydet Nämforsenin hirviä kuvaavien kalliopiirrosten kanssa. Kun lisäksi Åbosjönin korkeus 204 metriä merenpinnasta on sopiva, ajoitetaan maalaukset noin keski- tai myöhäisneoliittisiksi.


title: Norlannin kalliomaalaukset

text: Arjeplogissa on vuonna 2015 löydetty paksuilla vedoilla maalattuja ristikkäisiä ja verkkomaisia kuvioita.


title: Norlannin kalliomaalaukset

text: Finnforsfalletin kalliomaalaukset sijaitsevat Skellefteälvenin jokilaaksossa Västerbottenin läänissä Skellefteån pitäjässä ja nykyisessä Skellefteån kunnassa Finnforsfalletin voimalaitoksen läheisyydessä. Maalaukset löydettiin vuonna 2006 tehdyn inventoinnin yhteydessä, jolloin löydettiin laaja muinainen asutuskompleksi, joka sisälsi esimerkiksi joitakin asuinpaikkoja, lukuisia kuoppaliesiä, sadan kuopan pyyntijärjestelmän ja kolme maalauskohdetta. Maalauskohteiden aiheet ovat Ruotsissa poikkeukselliset, koska muualta ei toistaiseksi tunneta kuvioita kaloista. Myös kohteen sijainti noin 30 kilometriä merenrannasta on poikkeuksellinen. Maalaukset on tehty arviolta 3 000−2 000 eaa..


title: Norlannin kalliomaalaukset

text: Finnforsbergetin kalliomaalaukset sijaitsevat 1,5 kilometrin päässä rannasta joen pohjoispuolella. Kohteita on kaksi ja niihin viitataan numeroilla I ja II. Finnforsberget I on kukkulan rinteellä olevassa pystykalliossa, joka on pahoin halkeillut ja lohkeillut. Siten kalliosta löytyy suojaisia koloja ja luolamainen syvennys, jonne maalauksia on tehty. Maalausalue on 10×2 metriä suuruinen pystykallio ja noin 3 metriä syvä luolamainen onkalo. Kuvioista enemmistö eli 14 kappaletta esittävät kaloja, joiden pituus on 15−20 ja leveys 5−8 senttimetriä. Lisäksi on tunnistettu 32×34 senttimetrinen eläinhahmo sekä 10 punaväriläikkää. Osa kuvioista on sijoitettu luolan kattoon. Toinen maalauskohde Finnforsberget II sijaitsee 70 metriä länteen kallioseinämässä. Tämän pienen kohde on vain puolen metrin kokoinen ja sijaitsee kalliolipan suojassa. Kuviosta on tunnistettu vain kaksi 20 senttimetriä pitkää kalaa ja ääriviivoin maalattu ihmishahmo, joka on kooltaan 30×30 senttimetriä.


title: Norlannin kalliomaalaukset

text: Norsjömorbergetin kalliomaalaus sijaitsee Skellefteälvenin jokilaakson vastakkaisessa rinteessä noin 2 kilometriä etelään voimalaitoksesta. Kohteessa on kaksi erillistä kuvakenttää, jotka ovat kallion pystyseinämässä. Toinen kenttä on 3×2 metriä ja on lipan suojaama. Se sisältää kaksi hirvikuviota ja yhden pienen eläinkuvion katkelman. Muut 8 kuviota jää tunnistamatta. Toinen kenttä sijaitsee 8 metrin päässä, mutta sieltä on tunnistettu vain muutamia vaakalinjanvetoja.


title: Norlannin kalliomaalaukset

text: Ångermanjoen vesistö on Pohjois-Ruotsin suuria vesistöjä, joka saa vetensä osittain Norjan puolelta. Joki on muinaisina aikoina ollut eräs kulkutie Pohjanlahdelta Atlantille. Ruotsin kuuluisin kalliokuva-alue lienee Ruotsin Nämforsenin kalliopiirrosalue, josta tunnetaan noin 2  400 piirrosta. Sen piirroskentät sijaitsevat kosken partaalla ja saarissa suuren kivikautisen asuinpaikan läheisyydessä. Ångermanjoen vesistössä ei tunneta muita piirroskohteita, mutta maalauskohteita tunnetaan useita. Ne sijaitsevat useiden eri jokihaarojen alueella, mutta maantieteellisesti lähellä toisiaan ja ne ovat Nämforsenista katsoen joen yläjuoksulla.


title: Norlannin kalliomaalaukset

text:
Botilstenen kalliomaalaus sijaitsee poikkeavalla paikalla. Kun noustaan Nämforseninista jokea ylävirtaan ja seurataan joen päähaaraa pohjoiseen, kohdataan Junselen kohdalla pieni idästä laskeva sivujoki Juvanå. Se laskee Storsjönista, jonka luusuan lähellä sijaitsee vedessä yksinäinen siirtolohkare 100−200 metriä rannasta. Lohkareen eteläsivulla on pieni maalaus. Turmeltuneesta maalauksesta on erottuu kaksi hirveä esittävää merkkiä ja niiden lisäksi muutama muu kuvion katkelma. Toisinaan maalauksesta on havaittu neljä hirveä. Tämä kalliomaalaus sijaitsee Västernorrlandin läänin Anundsjön pitäjässä nykyisessä Örnsköldsvikin kunnassa.
Storbergetin kalliomaalaus sijaitsee Västerbottenin läänin Åselen pitäjässä ja nykyisessä Åselen kunnassa lähellä Lomsjön kylää, Sämsjönin ja Rissjönin välisellä kannaksella. Alueen vedet laskevat useaa reittiä Ångermanjokeen. Maalauskallio on noin 12 metriä leveä ja 7 metriä korkea ja kohde on maalattu kallion juureen noin 60−140 senttimetrin korkeudelle maanpinnasta. Epätasaisessa kalliossa on valuvan veden vaalentamia pystyraitoja, johon maalaukset on tehty. Kallion vasempaan laitaan on maalattu kaksi eri suuntiin katsovaa hirveä. Oikealle katsovasta hirvestä erottuu enää etuosa selvästi, mutta alempana oleva vasemmalle katsova hirvi vaikuttaisi näkyvän kokonaan. Vasemmalle puolelle on merkitty myös verkkokuvio. Oikeammalla on punamaalisuttua, ja kuvakentän oikeassa laidassa on muutaman metrin välein vielä kaksi oikealle katsovaa hirveä. Näitä on sanottu kokonaan maalatuksi, mutta valokuvaa digitaalitekniikalla vahvistamalla voidaan havaita vatsan seudulta vaaleita alueita. On siis mahdollista, että hirvet maalattiin alun perin ääriviivoin, kuten useimpia muitakin kuvioita Ruotsissa. Hirvien etujalat ovat taivutettuja. Usein mainitaan myös verkkokuvio ja fragmentteja muusta eläimestä. Aivan maalausten lähellä on havaittu pyyntikuoppia.


title: Norlannin kalliomaalaukset

text: Storönin kalliomaalaus sijaitsee Jämtlandin läänin Fjällsjön pitäjässä nykyisessä Strömsundin kunnassa, muinaisen Storforsenin partaalla, Storön saaren itärannan pystysuoraan veteen laskevan kallion seinämässä. Maalauksen kuviot ovat enimmäkseen hirviä, joiden koko on noin 40×20 senttimetriä tai pienempiä. Hirviä on 5−6 kappaletta ja mahdollisesti 37 senttimetriä pitkä sik-sak-kuvio. Muut kuviot ovat katkelmia tai punamaaliläikkiä. Kohteen läheisyydestä on löytynyt asuinkuopanne ja neoliittinen asuinpaikka.


title: Norlannin kalliomaalaukset

text: Jansjön kalliomaalaus on maalattu matalalla harjanteella olevaan siirtolohkareeseen, joka sijaitsee Fjällsjönin Jansjöbergetissa. Kivestä näkyy selvästi ristiä muistuttava kuvio, jota kutsutaan mystiseksi ristiksi. Valokuvan digitaalinen vahvistaminen parantaa haalistunutta maalausta selvästi ja tulkinta voi sen mukaisesti muuttua. Koska maalissa on mukana myös oranssi komponentti, vaikeuttaa se digitaalista käsittelyä. Kuvioista mainitaan myös kaksi hirveä ja pystyviiva. Jansjösta pääsee Nämforseniin Fjällsjöjokea myöten suoraan, mutta lyhin matka Ångermanjokeen Betarsjönin kautta Junseleen.


title: Norlannin kalliomaalaukset

text: Harahällanin kalliomaalaukset sijaitsevat Fjällsjön ja Bodumin pitäjien rajalla. Jansjönin maalaus sijaitsee noin 14 kilometriä itään. Maalaukset sijaitsevat kahdessa siirtolohkareessa Nagasjöånin joessa, jossa ne jakavat veden virtauksen useaan haaraan. Nagasjöå laskee lopulta Fjällsjöåleniin. Maalaukset arvellaan liittyvän pyyntikuoppiin, joita on 2 kilometriä Harahällanista. Toinen lohkareista, jota nimitetään Harahällan 1, on mitoiltaan 6×8×7 metriä ja maalauksien edessä on sopivasti tasaista pintaa. Maalauspinta on mitoiltaan 2 metriä leveä ja 1,4 metriä korkea ja aukeaa itään. Vasen kuvio esittää 27 senttimetriä pitkää ja 9 korkeaa hirveä (kuva ). Hirven ääriviivat ovat 3−7 senttimetriä leveitä. Hirven yläpuolella on 15 senttimetriä pitkä hirven selkäviiva ja ensimmäisen hirven alapuolella on toinen osittain erottuva hirvi. Oikealle on maalattu suuri 60 pitkä ja 24 senttimetriä korkea hirvi. Hirvet katsovat ylävirtaan päin. Muita kuviokatkelmia esiintyy ja lohjenneessa lohkareessa on myös punaväriä. Viiden metrin etäisyydellä makaa toinen siirtolohkare, jonka maalausta kutsutaan nimellä Harahällan 2. Sen mitat ovat 6×12×5 metriä ja se makaa joen suuntaisena. Maalauksen hirvi on tehty 1−1,5 senttimetriä leveällä viivalla. Silti hirvi on vain 14 senttimetriä pitkä ja 5 korkea.


title: Norlannin kalliomaalaukset

text: Bodtjärnin kalliomaalaus sijaitsee Fjällsjön pitäjässä noin 8,5 kilometriä Harahällanin ja noin 25 kilometriä Jansjön maalauksista länteen. Se on maalattu siirtolohkareen itäiseen kylkeen. Lohkare on kooltaan 4,5×2,2×2,3 metriä. Se on mahdollisesti seita, koska se seisoo kolmen pienemmän kiven varassa ilmassa ( "liggande höna"). Maalaukset muodostavat 1,1×0,5-metrisen alueen, joka aukeaa itään, mutta kuvioita ei ole dokumentoitu. Ympäröiviltä järviltä tunnetaan useita kivikautisia asuinpaikkoja ja etelässä ja idässä on löytynyt pyyntikuoppia. ,


title: Norlannin kalliomaalaukset

text: Fjällsjöälven varrelle, noin 5 kilometrin matkalle, mahtuvat seuraavat kolme kalliomaalausta.


title: Norlannin kalliomaalaukset

text: Boforsklackenin kalliomaalaukset kuuluvat jo Fjällsjöälvenin vesistöön ja ne sijaitsevat Vängelälvenin ja Boforsin välissä olevan metsäisen kallion juurella. Kyseessä on kolme maalausta, jotka sijaitsevat pystysuoran kallion eteläsivulla. Suurin maalausalue on kooltaan 2,6×1,3 metriä ja sijaitsee kalliolipan alla. Lippa on muodostunut kallion lohjettua ja siinä voidaan nähdä eräänlainen luolamainen kolo. Siinä missä lippa loppuu, ovat maalaukset ilmeisesti sadevedestä johtuen huuhtoutuneet pois. Lipan suojassa olevalta alueelta erottuu epäselvä hirveä esittävä kuvio, joka on kooltaan noin 40×30 senttimetriä. Vasemmalla on myös kokonainen hirvi, jonka mitat ovat 34×18 senttimetriä, ja jolla on päässään erikoisessa paikassa sarvimainen uloke. Ilmeisesti kentässä on ollut muitakin eläimiä, mutta niiden maali on puuroutunutta. Kaksi muuta kuva-aluetta ovat kooltaan 1,0×0,5 metriä ja 1,5×0,6 metriä. Näissä on punamaali levinnyt ja kallion pinta murentunut niin, että kuvioita on vaikea erottaa. Keskimmäisellä alueella erottuu pitkänomainen kulmikkaasti maalattu eläin, jolla on hyvin taivutetut takajalat. Oranssin hirven yksityiskohdat jäävät sutun alle. Kolmas oikeanpuoleisin kenttä on erittäin puuroutunutta. Uusien kuvioiden maalaminen vanhojen päälle vaikeuttaa suuresti niiden hahmottamista. Kuvakenttien saldo on siten 7 hirveä, 1−2 ihmishahmoa ja epävarma tunnistus karhusta.


title: Norlannin kalliomaalaukset

text: Lillklippenin kalliomaalaus sijaitsee Stenviksstrandissa lähellä paikkaa, jossa Vängelälven yhtyy Fjällsjöälveniin Ramselen pitäjässä. Boforsklacken on täältä 5 kilometriä pohjoiseen. Maalaus löytyi vuonna 2003 arkeologisisten kaivausten yhteydessä noin 300 metrin päässä tutkittavasta asuinpaikasta Lillklippenin kalliolta. Kallio on ulospäin kallellaan, jolloin yli kurkottava lippa suojaa maalauksia. Maalaus esittää kahta hirveä, jotka on maalattu ääriviivoin noin 1,4 metriä maanpinnan yläpuolella. Oikeanpuoleinen hirvi on 35 senttimetriä pitkä ja sen keho 10 senttimetriä korkea. Jalat ovat myös 10 senttimetriä pitkät. Vasemmalla on 20 senttimetrin päässä toinen hirvi. Se on 23 senttimetriä pitkä ja 8 korkea ja sen jalat ovat 8 senttimetriä pitkät. Eläinten väliin on vedetty kaari, joka näyttää yhdistävän ne toisiinsa. Näiden lisäksi on epämääräinen väriläistkä, josta ei erotu kuvioita. Maata maalauksen edustalla on tutkittu.


title: Norlannin kalliomaalaukset

text: Brinnåsklippenin kalliomaalaus sijaitsee Fjällsjön pitäjässä aivan Ramselen rajalla. Maalaus on noin 1,2 kilometriä Vängelälvenista pohjoiseen ja toisesta kalliomaalauksesta Boforsklackenista kilometrin koilliseen. Alueella on lukuisia pystykallioita, joista yksi on maalauskohteena. Kyseinen kallio on yhdeltä sivultaan antropomorfinen muodoltaan, koska tietyssä valaistuksessa seinämässä vaikuttaisi olevan ihmisen kasvot. Jyrkänteen alareunassa on kovera lohkeama, joka on muodoltaan pyöreä ja sileä. Tähän kohtaan tehtyä maalausta kutsutaan nimellä Brinnåsklippen 1. Yksi kuvioista on hirvi, joka on osittain maalattu täyteen. Se on 55 senttimetriä pitkä ja 23 korkea, sen etujalat ovat 12 senttimetriä pitkät, mutta takajaloista on jäljellä vain 4 senttimetrin viiva. Aivan hirven taakse on maalattu ihmishahmo. Ihminen on 63 senttimetriä korkea ja jopa 20 leveä. Ihmisen pää on 13 senttimetriä leveä ja tietyssä valossa tutkijat olisivat nähneet falloksen, joka osoitti hirveä takaapäin. Vielä erottuu sik-sak-kuvio, joka on 27 senttimetriä pitkä ja 3−4 leveä. Kallion kasvoista on havaittu myös punaväriä, mutta se on ollut liian korkealla tutkittavaksi. Brinnåsklippen 2 sijaitsee muutama sata metriä luoteeseen ja kuvapinta osoittaa lounaaseen. Tämä maalaus käsittää pienen hirvikuvion ja väriläiskän. Noin 120 senttimetrin korkeudella oleva hirvi on 18 senttimetriä pitkä ja 8 korkea. Sen jalat ovat noin 6 senttimetriä pitkät. Noin 70 senttimetriä hirven yläpuolella on 60×40 senttimetriä laaja väriläiskä. Kohteessa on myös siirtolohkareen alla puoliluola, jota paikalliset kutsuvat nimellä Grottan. Myös sen sisällä vaikuttaisi olevan punaväriä.


title: Norlannin kalliomaalaukset

text: Edellisistä kohteista noin 14 kilometriä Vängelälvenia ylävirtaan sijaitsevat kaksi seuraavaa kalliomaalausta.


title: Norlannin kalliomaalaukset

text: Brattforsbergetin kalliomaalaus sijaitsee Fjällsjön pitäjässä noin 3 kilometriä Ökullenin maalauksesta itään. Maalaus sijaitsee aivan Vängelälvenin rannan vieressä noin 200 metriä Brattforsbergetin huipulta koilliseen. Rannan tuntumassa on noin 10 metriä korkea pystysuora kallionjyrkänne, jonka juurella noin 2,5 metriä vedenpinnan yläpuolella maalaus on. Maalausalue on kooltaan 1,7×0,8 metriä ja aukeaa lounaaseen. Kuvioista on tunnistettu 2 hirveä, jotka ovat kumpikin noin 60×60 senttimetriä (piirroskuva ). Viivat ovat 2−6 millimetriä leveitä. Parin metrin päässä vasemmalla on punaväriläikkä.


title: Norlannin kalliomaalaukset

text: Ökullenin kalliomaalaus sijaitsee Brattforsbergetin maalauksesta länteen Fjällsjön pitäjässä. Vangelälveniin kuuluvan Mårdsjönin järven tulvasaaren Malmönin länsirannassa, noin 25 metriä rantaviivasta, on Ökullenin kalliojyrkänne. Maalauksen kuvioina on kaksi hirveä ja epämääräinen väriläiskä. Noin 160 senttimetrin korkeudella on maalattu ääriviivoin hirvi, joka on 40 senttimetriä leveä ja 18 korkea. Sen jalat ovat 7 senttimetriä pitkät. Puoli metriä hirven edessä on väriläiskä. Hirven vasemmalla puolella on katkelma toisesta hirvestä, joka 16 senttimetriä pitkä ja 9 korkea.


title: Norlannin kalliomaalaukset

text: Fångsjönin kalliomaalaukset kalliomaalaukset ovat Norlannin rikkain kohde kuvioiden lukumäärällä mitattuna. Se sijaitsee Strömin pitäjässä noin 6 kilometriä Strömsundin taajamasta itään ja 21 kilometriä Ökullenin maalauksesta luoteeseen.


title: Norlannin kalliomaalaukset

text: Faxälven yhtyy Ångermanjoen pääuomaan hieman Nämforsenin eteläpuolella alavirtaan. Tämän joenhaaran varrelta tunnetaan vain kaksi pääkohdetta. Högberget muodostuu neljästä kohteesta, jotka on tavattu numeroida 1−4.


title: Norlannin kalliomaalaukset

text: Högbergetin kalliomaalaukset sijaitsevat Nässjön kylässä Ramselen pitäjässä Ångermanlandin maakunnassa ja on löytynyt vuonna 1996. Högberget on korkea kukkula Nässjön ja Faxälvenin välissä paikassa, jota kivikaudella käytettiin hirvien ajamiseen pyyntikuoppiin. Högberget 1 on pieni kohde suuren vaalean kallioseinämän kupeessa. Maalaukset käsittävät useita väriläiskiä, jossa yhdessä on havaittu hirviä esittäviä kuvioita. Siinä kaksi hirveä kulkee peräkkäin. Muissa läiskissä näkyy katkelmia muista hirvistä korvien tai jalkojen muodossa. Joukossa on myös kaksi katkelmaa ihmishahmosta. Pinta on moneen kertaan maalattu ja siksi pahoin puuroutunut. Maalauksen edestä löytyi vuonna 2005 kalliolta pudonnut punamaalilla värittynyt kivi. Kiven alta löytyi hiiltä ajoitettavaksi ja sen tulokseksi saatiin 4 835 eaa.. Högberget 2 sijaitsee noin 100 metriä edellisestä etelään korkean etelään aukeavan kallioterassin päällä ja kuuluu samaan pyyntikuoppakenttään. Kohde käsittää kolme maalauspintaa, josta erottuu useita hirvieläimiä, mutta muiden kuvioiden määrittäminen on ollut vaikeapääsyisyyden vuoksi vaikeaa. Eräs hirvistä, joka katsoo vasemmalle länteen, on noin metrin pituinen. Vartalon viivoituksesta on merkkejä ja jalat ovat taivutettuja kuin laukkaan. Högberget 3 ja 4 sijaitsevat noin 500 metriä etelään noin 30 metrin päässä toisistaan. Alueella on siirtolohkareita korkealla mäellä. Högberget 3, joka löytyi vuonna 2001, on siirtolohkareiden väliin jäävän puoliluolan suuaukolla, jossa on 1−3 maalausta. Yksi kuvio esittää mahdollisesti hirveä. Högberget 4 on katkelmallinen maalaus, joka sijaitsee siirtolohkareen vinon lipan alla ylärinteen puolella. Hyvissä oloissa erottuu maalauksesta hirvi.


title: Norlannin kalliomaalaukset

text: Vågdalsbergetin kalliomaalaus sijaitsee Ramselen kunnassa Ångermanlandissa Ramselesjön rannan lähettyvillä olevalla metsäisellä mäellä. Paikka on Högbergetista noin 5 kilometriä itään ja maalauskallion näkyy suoraan sieltä tulevalle tielle. Kallio on 12 metriä pitkä ja 8 metriä korkea. Maalausalue aukeaa lounaaseen ja on loivan kaltevan lipan suojaama. Maalaus on katkelmallinen ja mahtuu 1,8×1,1 metriä suuruiselle alueelle. Yksinäisen väriläiskän lisäksi erottuu rikkonainen hirvi, joka on 27 senttimetriä pitkä, 10 korkea ja sen jalat ovat 8−9 senttimetriä pitkät. Hirvi katsoo vasemmalle, jossa on vanha halkeama. Maalauksen alla maassa on kivi, jonka päältä maalaus on voitu tehdä.


title: Norlannin kalliomaalaukset

text: Indalsälven kokoaa vedet laajalta alueelta ja sen latvat ulottuvat Norjan puolelle aivan Trondheimin lahden lähelle. Täällä on sekä Norjan että Ruotsin puolella ollut vanha perinne työstää kallioihin kalliopiirroksia ja maalauksia . Tapa lienee levinnyt tuntureille Norjan rannikon kivikautisilta asuinalueilta. Ruotsin puolella tunnetaan Glösan-, Gärdenin-, Duvedin Duvedin-, Landverkin- ja Håltbergsuddenin kalliopiirrokset.


title: Norlannin kalliomaalaukset

text: Skärvångenin järven rannoilla on kaksi maalauskohdetta. Ne sijaitsevat 1−1,5 kilometriä lähimmästä Pohjois-Skävångenin kylästä järven pohjoisrannalla noin 500 metrin välein. Järvi kuuluu Föllingen pitäjään, joka kuuluu nykyään Krokomin kuntaan Jämtlandin läänissä. Paikalliset tunsivat maalaukset ennen niiden ilmoittamista tutkijoille vuonna 1889 ja 1893.


title: Norlannin kalliomaalaukset

text: Hällbergetin kalliomaalaukset sijaitsevat 1,4 kilometriä kylästä järveen päättyvässä pystykalliossa aivan vesirajan tuntumassa. Maalaukset aukeavat etelään ja ne näkee vain veneestä käsin. Kohteessa on enemmän ihmisiä kuin hirviä ja kuvat ovat kuin eri käsialaa. Kuvakenttiä on kuusi ja ne jakaantuvat 30 metrin matkalle. Vasemmanpuoleisin kenttä A on pieni ja sijaitsee niemen kärjen tuntumassa. Sille on maalattu 20×20 senttimetrin alalle kaksi ihmistä, joiden pituudet ovat 17 ja 20 senttimetriä. Kentästä A on metrin etäisyydellä kenttä B, joka on suuri tasainen kalliopinta. Siihen on maalattu useaan otteeseen niin, että osa kuvioista ovat suttaantuneet ja osa on maalattu edellisten päälle. Ihmiskuviot ovat 10−18 senttimetriä korkeita. Ne on maalattu yksinkertaisin vedoin kädet ja jalat lähes suorin vedoin sivuille alaviistoon suuntautuneiksi. Yksi ihmisistä on nainen, jonka rinnat suuntautuvat samalla tavalla sivuille kuin raajat. Nainen on kentän pisin ihmishahmo. Viisi ihmistä on maalattu kentän B vasempaan laitaan siten, että mies ja nainen ovat ylinnä, näiden alla yksi ja alinna ihmispari. Oikeassa reunassa seisoo yksi ihmishahmo hirven takana ja seitsemäs keskellä erilainen hahmo käärme tai jousi vasemmassa ja jokin muu esine oikeassa kädessä. Loput kentän B kuvioista esittänevät hirviä, mutta niitä on maalattu useita päällekkäin. Kenttä C sijaitsee 5−6 metriä oikealle ja siihen on maalattu yksi 76×32 senttimetriä hirvi. Se on vedetty leveillä vedoilla suuresti tyylitellen. Pää ja jalat eivät erotu selvästi ja vartalossa on kaksi vertikaalista linjaa, kaksi pientä poikittaista vaakalinjaa sekä niin sanottua elämänviivaan liittyviä rakenteita. Kentälle D on välimatkaa 7,5 metriä. Siitä erottuu heikkoja viivoja mahdollisesta eläinhahmosta. Noin 1,5 metrin päässä on kenttä E, jossa on kaksi hirveä. Tilan vähyydestäkö johtuu, että 60 senttimetrin pituiseksi maalattu hirvi katsoo taakseen? Vartalon yli on maalattu yksi pystyviiva. Kaksi muuta hirveä ovat pahasti haalistuneet, mutta viimeisestä hirvestä erottuu tummempana vartalo ja korvat. Noin 10 metrin päässä on viimeinen kenttä F, jossa on epämääräiseksi haalistuneita viivoja.


title: Norlannin kalliomaalaukset

text: Tuttabergin kalliomaalaus sijaitsee Hällbergetin maalauksen lähellä.


title: Norlannin kalliomaalaukset

text: Brattbergetin kalliomaalaus on suuren lounaaseen aukeavan kallioseinämän alla sen vesirajassa. Vaikka kallio on suuri, on siitä maalattu vain yhteen kohtaan. Osaa kenttää peittää valuvan veden mukana tullutta lasimaista mineraalia. Kentän alakulmassa on kalliossa halkeama, jonne mahtuu käsi. Pekka Kivikäs toteaa, että nämä kuviot ovat erilaisia kuin Hällbergetin maalaukset. Kuvioita on vaikeaa hahmottaa, sillä niitä on vedetty aikaisempien päälle ja valuma peittää osan. Mahdollisesti ihmistä esittävää hahmoa on peitetty pystyviivalla ja viereistä kuviota peitetty vinoristillä. Myös oikealla on samaa päällekkäisyyttä. Kuvakentän yläosassa näkyy vaaleana aineen alta katkelmia hirvistä ja muista kuvioista.


title: Norlannin kalliomaalaukset

text: Hästskotjärnin kalliomaalaus sijaitsee Indalsälvin latvavesillä 1,5 kilometriä pitkän hevosenkengän muotoisen metsäjärven pohjoisrannalla. Alue kuuluu Kallin pitäjään, Åren kuntaan ja Jämtlandin lääniin. Rannan 10 metriä korkea kallio viettää ulospäin järvelle muodostaen suojaavan lipan maalauksille. Maalauksia on viidessä kohtaa. Kentässä A näkyy lukuisia viivoja ja joitakin eläinkuvioita. Kuviot ovat epäselviä paitsi yksi 30 senttimetriä pitkä ihmishahmo. Pari metriä oikealla on kenttä B, jossa on maalattu 2 senttimetriä leveällä viivalla puoli metriä pitkä eläimenpää. Muutama metri oikealla sijaitsee pääkenttä C. Kiveen on maalattu rohkein vedoin useita kuvioita: vähintään 7 eläin- eli hirvikuviota, kaksi ihmishahmoa, sik-sak-viiva ja muita linjoja. Ihmisellä, joka on 45 senttimetriä pitkä, on leveä pää ja hirvillä vartalossaan osittavia viivoja. Viereisillä pinnoilla kuviot ovat tuhoutuneet eikä aiheista saa selvää. Kenttä D sijaitsee muita kenttiä korkeammalla ja niihin ei ylety maasta. Kuviot esittävät kolmea eläimen päätä. Yksi esittää hirveä, jolle on vedetty ruokatorveksi viiva. Kaksi muuta eläintä ei pysty tunnistamaan. Päät ovat 30−50 senttimetriä pitkiä. Viimeinen kenttä E sisältää pahoin tuhoutuneita kuvioita, joista yksi esittänee eläintä.


title: Norlannin kalliomaalaukset

text: Stor-Rensjönin kalliomaalaus sijaitsee myös Kallin pitäjässä säännöstellyn Stor-Rensjönin itärannalla Bodvikenin niemessä. Paikka on alle 20 kilometriä Norjan rajalta. Kohde on maalattu kallion lipan suojiin aivan vesirajaan. Maalaus on pieni ja käsittää katkelmallisen peurakuvion, joka on 30 senttimetriä pitkä. Muut viivat ovat haalistuneita. Järven jäät pitävät kuviot puhtaina, joskin myös kuluttavat niitä.


title: Norlannin kalliomaalaukset

text: Hamrebackenin kalliomaalaukset sijaitsevat laskettelurinteen mäessä Duvedin taajamassa Åren pitäjässä ja nykyisessä Åren kunnassa. Paikalta tunnetaan kolme kuvakenttää 50 metrin matkalla pyyntikuoppien läheisyydestä. Lähinnä hiihtohissiä olevassa kivessä sijaitsee kenttä I. Siitä erottuvat erilaisia linjoja, jotka verkkomaisia kuvioita. Saman kallion vasemmassa reunassa on kenttä II, jossa kallion kyljessä on kolme maalauspintaa. Niistä erottuvin on eläinhahmo, joka esittää peuraa tai hirveä. Muut kuviot ovat haalistuneet punaväriläiskiksi. Kauempana vasemmalla on kivivierimä, jonka irtokivessä on kolmas kuvakenttä III. Kiveen on maalattu 60 senttimetriä pitkä ihmishahmo ja muita epäselviä kuvioita. Ihmishahmon vartalo on vedetty poikkeuksellisesti kahdella rinnakkaisella viivalla- Pää on pyöreä ja keskivartalo on hahmoteltu jälkeenpäin pyöreillä kaarilla. Kädet riippuvat sivuilla hartioistaan ja käsivarsiin on vedetty sivuille parit pykälät. Jalat ovat haalistuneet. Ihmisen vasemmalla puolella on sekava kuvio, josta erottuu joukko kolmioita ja linjoja.


title: Norlannin kalliomaalaukset

text: Bodsjönin kalliomaalaukset (myös "Forsaån kalliomaalaukset") sijaitsevat Forsan kylän lähellä ympäristössä, jossa Forsaån laskee Bodsjöniin sen pohjoispäässä olevaan Forsavikeniin. Ylempänä Forsaånin putoukset ovat kauniita porrasputouksia. Seudulta on löydetty neljä erillistä maalauskohdetta. Useita kuvioita on löydetty lahden pohjoisrannalle päättyvistä pystysuorasta kallioseinämistä. Kuvioista 3 esittävät hirviä, 3 katkelmia tunnistamattomista aiheista ja loput 3 kohtaa ovat punaisia värjäytymiä. Hirvikuviot ovat kooltaan 20−30 senttimetriä. Edellisestä kuvakentästä muutaman kymmenen metrin päässä rannasta on toinen kohde. Pystykallioon on maalattu 1,6×1,3 metriä suurelle alueelle useita kuvioita. Ne ovat kuitenkin haalistuneet lukukelvottomiksi. Lahden itäpuolella joensuun toisella puolella on rannassa olevan kalliojyrkänteen alaosassa 0,4 metrin korkeudella maasta kaksi selvää kuviota. Ne esittävät pyöreävartaloista, ääriviivoin maalattua, hirveä, ja sen yläpuolelle sijoitettua sik-sak-viivaa, ehkä käärmettä. Hirvi on kooltaan 28×22 senttimetriä ja niin sanottu käärme 26 senttimetriä pitkä. Kohteessa on 5 muuta haalistunutta punaväriläikkää. Kuljettaessa noin 700 metriä Forsaån jokivartta ylöspäin putouksille löytyy kaksi lähekkäistä kohdetta. Djupseletin rannassa ja rannan lähellä on kalliojyrkänteet, joissa on suuria punaväriläikkiä, mutta haalistuneina niistä ei erotu kuvioita. Nämä maalaukset sijaitsevat kaikki Bodsjönin pitäjässä, joka kuuluu Bräcken kuntaan Jämtlandin läänissä.


title: Norlannin kalliomaalaukset

text: Letsjönin kalliomaalaus] sijaitsee kaukana muista kalliomaalauksista Ljusnanin vesistössä. Maalaus sijaitsee Hälsinglandin maakunnan Ljusdalin pitäjässä, joka kuuluu nykyään Ljusdalin kuntaan. Ljusdalin taajamasta maalauksille on noin 8 kilometrin matka. Maalaukset ovat suuren Skinnlipsstenen nimisen siirtolohkareen sivuissa Letsjönin rannalla. Maalauksen kuviot esittävät ihmisiä ja hirviä. Ihmishahmo on 27 senttimetriä pitkä koukkupolvinen ihminen, jolla ympyrän muotoinen pää. Yläpuolella epävarmoja hahmoja ihmisistä ja hirvestä. 2−3 ääriviivoin hahmoteltuja hirviä, yksi kokonaan maalattu hirvi, muita epävarmoja kuvioita ja punaväriläiskiä. Kuviot kooltaan 15−40 senttimetriä. Lähellä sijaitsee 5 kivikautista asuinpaikkaa, jotka ajoitettiin 4 000−2 000 eaa..


title: Norlannin kalliomaalaukset

text: Ljusan ja Ljungan ovat pitkiä tunturijokia, jotka laskevat Selkämereen. Jokien latvavesistä löytyy alueen kalliomaalaukset.


title: Norlannin kalliomaalaukset

text: Storsjönin kalliomaalaus löydettiin 2 metriä korkeasta siirtolohkareesta avohakkuun aikana. Kuvio esittää ilmeisesti ihmishahmoa, joka on noin 80 senttimetriä pitkä, mutta peittävän jäkälän takia sen kaikkia piirteitä ei näy. Kivi sijaitsee noin 3 kilometriä Storsjönin järveltä loivan mäen syrjällä. Maalaus sijaitsee Härjedalenin maakunnan Storsjön pitäjässä, joka kuuluu nykyisin Bergin kuntaan.


title: Norlannin kalliomaalaukset

text: Grannbergetin kalliomaalaus sijaitsee Särvsjön kylässä. Alue kuuluu Härjedalenin maakuntaan, Härjedalenin kuntaan ja Heden pitäjään. Kalliomaalauksesta ilmoitettiin 1930-luvulla. Jyrkän mäen rinteessä olevan pystykalliossa on pieni 60×55 senttimetrin maalaus, jossa on haalistuneet vaakalinjat ja muutama pystylinja. Kuvioiksi voi hahmottaa 2−3 hirveä tai peuraa. Eläimet ovat noin 30 senttimetriä pitkiä.


title: Norlannin kalliomaalaukset

text: Flatruetin kalliomaalaukset on tunnettu vuodesta 1896 ja on siksi hyvin dokumentoitu. Kalliopinnan suuri kuvakenttä sisältää lukuisia hirviä mikä tekee siitä Ruotsi suurimpia maalauskenttiä.


title: Norlannin kalliomaalaukset

text: Tänndalssjönin kalliomaalaus sijaitsee Tänndalenin kylää vastapäätä Tänndalssjönin etelärannalla olevassa suuressa siirtolohkareessa. Alue kuuluu Härjedalenin maakuntaan, Härjedalenin kuntaan ja Tännäsin pitäjään. Nämä maalaukset ovat jo tuhoutumassa, mutta kuvioista erottuu kaksi eläintä, jotka ovat 13 ja 31 senttimetriä pitkiä. Ne on piirretty ääriviivoin. Lisäksi havaitaan punaväriläiskiä.


title: Norlannin kalliomaalaukset

text: Rogenin kalliomaalaus sijaitsee Norjan rajalla olevan Rogen-järven rannalla luonnonsuojelualueella. Rantakalliot ovat pystysuorat, noin 5 metriä korkeat, erittäin halkeilleet ja sijaitsevat noin 20 metriä vesirajasta. Maalauskentän alue on osa Klippnäsetin niemen kärkeä. Maalattu alue on kooltaan 3−1,5 metriä ja se näkyy hyvin, kun ilma on kostea. Läheltä löytyy pyyntikuoppia. Kuvioita löytyy kolmesta kohtaa. Länsiosassa olevalla pinnalta erottuu kolme pientä eläinhahmoa, jotka ovat 10−20 senttimetriä pitkät. Muista eläimistä näkyy vain katkelmia. Keskimmäinen kenttä käsittää kaksi heikosti erottuvaa eläintä, jotka katsovat eri vastakkaisiin suuntiin. Itäpään kentässä on suuri 50 senttimetriä pitkä oikealle katsova hirvi, jonka alla on pieni hirvenkuva. Muista alueen kuviosta näkyy vain epäselviä läiskiä ja osa tuhoutumista johtunevat pakkasrapautumisesta.


title: Norlannin kalliomaalaukset

text: Hovdenin kalliomaalaus sijaitsee Långån kylän lähettyvillä Ljusnanin joen varrella Heden pitäjässä Härjedalenissa. Paikka on mäen itärinteessä noin 2,5 kilometriä joelta pohjoiseen. Mäestä paljastuvan kallion rikkonaisilla rinteillä löytyy yksi maalauskenttä, joka avautuu itään. Siitä erottuu neljä hirvenkuvaa, yksi eläinkuvio ja ihmishahmo. Linjojen lisäksi näkyy myös punaväriläiskiä. Ihmisen pituus on 40 ja hirvien 22−38 senttimetriä. Paikan löysi Emil Åslund hakiessaan läheistä luolaa vuonna 2007.


title: Norlannin kalliomaalaukset

text: Hälsingstenenin kalliomaalaus on maalaus Kölsjöfjälletin itäpuolella siirtolohkareessa, jota perinteen mukaan on ollut maamerkki (Hede, 227:1). Kuvausta maalauksista ei kuitenkaan ole, vaikka se on ilmoitettu Nämforsenin luettelossa numerolla 7.


title: Jessie

text: Jessie on yhdysvaltalainen tilannekomediasarja, jota on tuotettu vuodesta 2011 alkaen. Sarjaa esitetään sekä Suomessa että Yhdysvalloissa Disney Channel -kanavalla. Sarjan on luonut Pamela Eells O'Connell ja päähenkilöä Jessie Prescottia esittää Debby Ryan.


title: Jessie

text: Sarjan esittäminen aloitettiin 30. syyskuuta 2011 yhdysvalloissa Disney Channel-kanavalla. Maaliskuussa 2013 Disney Channel ilmotti tilanneensa sarjasta kolmannen tuotantokauden. Neljäs tuotantokausi vahvistettiin toukokuussa 2014, ja helmikuussa 2015 kerrottiin sarjan loppuvan neljänteen kauteen.


title: Jessie

text: Intiassa esitetään "Jessieen" pohjautuvaa "Oye Jassie" -sarjaa.


title: Jessie

text: Sarjan keskushenkilö on näyttelijän urasta haaveileva texasilainen Jessie, joka muuttaa New Yorkiin unelmiensa perässä. Jessie päätyy lastenvahdiksi kuuluisalle elokuvaohjaajalle Morganille ja tämän Christina-vaimolle, joka on entinen huippumalli ja nykyinen muotialan yrittäjä. Elämää taloon tuo hamstraava ja äksy hovimestari Bertram, teini-iän kynnyksellä keikkuva Emma, pikkuvanha Luke joka yrittää tehdä vaikutuksen Jessieen tanssin avulla, uusin tulokas intialainen Ravi, joka omistaa lemmikkiliskon, sekä nuorin Zuri jolla on lähinnä mielikuvitusystäviä. Jessie alkaa seurustella ovimies Tonyn kanssa. New Yorkissa hän joutuu milloin mihinkin kommelluksiin neljän villin lapsen kanssa.


title: Jessie

text: Jessie on tehnyt erikoisjaksoja muiden Disney Chanelin sarjojen kanssa, kuten Austin ja Ally ("Austin & Jessie & Ally All Star New Year"), Onnea matkaan, Charlie! ("Good Luck Jessie: NYC Christmas") ja Liv ja Maddie ("Jessie's Aloha Holidays with Parker and Joey") joiden tarinat pyörivät kummankin sarjan hahmojen ympärillä.


title: Jessie

text: Helmikuussa 2015 Disney Channel ilmoitti Jessien saavan "Bunk'd"-nimisen sisarsarjan. Siihen siirtyvät näyttelijöistä ainakin Peyton List, Karan Brar ja Skai Jackson samoissa rooleissa.


title: Carl Christoffer Gjörwell (vanhempi)

text: Carl Christoffer Gjörwell vanhempi (1731–1811) oli ruotsalainen kirjailija. Hän opiskeli Turun akatemiassa. Hän julkaisi aikakauslehtiä, kuten Den svenska Mercurius (ilm. 1755–1765) ja toimitti kokoelmia ja tutkimuksia. Hänen kirjeenvaihtoaan on julkaistuvalikoimana vuosina 1900 ja 1920.


title: Carl Christoffer Gjörwell (vanhempi)

text: Hänen poikansa Carl Christoffer Gjörwell (nuorempi) oli aikansa merkittävimpiä arkkitehteja.


title: Vaarallinen tehtävä: Dark Mission

text: Vaarallinen tehtävä: Dark Mission ("Dark Mission: Flowers of Evil"; ) on Jesús Francon ohjaama ranskalais-espanjalainen toimintaelokuva vuodelta 1988. Elokuvan pääosissa ovat Christopher Mitchum, Brigitte Lahaie ja Christopher Lee.


title: Vaarallinen tehtävä: Dark Mission

text:
Derek Carpenter (Christopher Mitchum) matkustaa Etelä-Amerikkaan reportterina. Todellisudessa hän on CIA-agentti, jonka tehtävänä tuhota valtava organisaatio, joka toimittaa huumeita Amerikan markkinoille. Lentokoneessa hän tapaa Linda Montanan (Cristina Higueras), joka on matkalla kotiin opiskeltuaan Yhdysvalloissa. Myöhemmin selviää, että Linda on organisaation päämiehen Don Louis Montanan (Christopher Lee) tytär. Derek on lujasti päättänyt tuhota huumeliigan, mutta se vaatii kovia otteita, nopeaa toimintaa ja uhrauksia.
Elokuvan käsikirjoittajina toimi ohjaaja Franco ja Georges Friedland. Elokuvan tuottajia olivat Daniel Lesoeur ja Tako Pezonaga.


title: Vaarallinen tehtävä: Dark Mission

text: "Vaarallinen tehtävä: Dark Mission" -elokuvan kuvaukset alkoivat maaliskuussa vuonna 1987 ja kestivät huhtikuuhun asti. Elokuvaa kuvattiin Espanjan Alicantessa ja Murciassa ja Portugalissa.


title: Vaarallinen tehtävä: Dark Mission

text: "Vaarallinen tehtävä: Dark Mission" julkaistiin 18. elokuuta vuonna 1988 Espanjassa. Portugalissa elokuva pääsi teatterilevitykseen 8. kesäkuuta vuonna 1990. "Vaarallinen tehtävä: Dark Mission" oli julkaistu Ruotsissa videolle jo 21. huhtikuuta vuonna 1988.


title: Vaarallinen tehtävä: Dark Mission

text: "Vaarallinen tehtävä: Dark Mission" -elokuvaa on levitetty myös nimikkeillä "Columbian Connection" ja "Flowers of Evil".


title: Vaarallinen tehtävä: Dark Mission

text: "Video-oppaassa" vuodelta 1994 Bello Romano kutsuu elokuvaa ”tasaiseksi toimintalättäykseksi” ja antaa sille yhden tähden viidestä, mikä vastaa sanallista arviota ”huono”.


title: Narvijärvi

text: Narvijärvi on Raumalla entisen Lapin kunnan alueella sijaitseva järvi.


title: Narvijärvi

text: Lapinjoen vesistöön kuuluva Narvijärvi on suurin Rauman kaupungin alueella olevista järvistä. Se sijaitsee noin 17 kilometriä kaupungin keskustan kaakkoispuolella, Lapin kirkonkylään on matkaa hieman yli kaksi kilometriä. Narvijärvi laskee Lapinjokeen noin 3,5 kilometrin pituista "Narvinojaa" pitkin. Sen vedenkorkeutta säännöstellään Rauma-Repolan vuonna 1952 Narvinojan suuhun rakentamalla padolla.


title: Narvijärvi

text: Narvijärvi on matala ja rehevä järvi, sen keskisyvyys on 2,9 metriä. Suurin syvyys on 7,4 metriä. Järvessä on kaksi suurempaa saarta, "Kainnussaari" ja "Ämmänkari" sekä useita lahtia ja poukamia. Narvijärven itäpuoleiset rannat ovat nopeasti syveneviä kallio- ja kivikkorantoja. Länsiranta on matalampaa suorantaa. Järven rannoilla on runsaasti vapaa-ajan asutusta. Järvellä on Rauman kaupungin omistama rantasauna, jota vuokrataan yksityisille.


title: Narvijärvi

text: Narvijärvi oli vielä 1950–60-luvuilla erinomainen rapujärvi. Salakalastajien mukanaan tuoma rapurutto kuitenkin tuhosi koko rapukannan. Narvijärveen on vuosien aikana istutettu muun muassa kirjolohta, muikkua ja ankeriasta.


title: Narvijärvi

text: Vesistötoimikunta myönsi vuonna 1952 luvan UPM-kymmene OY:lle alkaa säännöstellä Narvijärveä. Luusuaan rakennettiin säännöstelypato, jolla järven vedenpinnan korkeutta hallittiin. Yhtiö pyysi 2002 Länsi-Suomen ympäristölupavirastolta lupaa poistaa säännöstelypato ja korvata se pohjapadolla. Lupa myönnettiin ja pohjapato valmistui vuonna 2010.


title: Jalkapallon seurajoukkueiden maailmanmestaruuskilpailut 2012

text: Vuoden 2012 seurajoukkueiden maailmanmestaruuskilpailut pelattiin Japanissa 6.–12. joulukuuta 2012 ja ne olivat järjestykseltään yhdeksännet. Japani isännöi kilpailut toista kertaa putkeen. Mestaruuden voitti Corinthians, joka voitti finaalissa Chelsean.


text: Ottelukaupunkeina toimivat Toyota ja Jokohama.


text: Turnauksen arvonta suoritettiin 24. syyskuuta 2012 Zürichissä, Sveitsissä.


text: Jos ottelu päättyy tasatulokseen normaalin peliajan jälkeen:


title: Lars Reinhold Glansenstierna

text: Lars Reinhold Glansenstierna (1744 – 1800-luvun alussa) oli suomalainen itsenäisyyden kannattaja. Erottuaan armeijasta kapteenina hän asui Nastolassa lankonsa Y. M. Sprengtportenin naapurissa. Hän oli tämän kanssa ensimmäisiä, jotka ryhtyivät suunnittelemaan Suomen itsenäisyyttä. Hän toimi vuonna 1788 Anjalan liiton hyväksi Savossa ja oli niitä, jotka ottivat yhteyttä keisarinna Katariinaan itsenäisyyssuunnitelman toteuttamiseksi. Kun Anjalan liitto luhistui, hän pakeni Venäjälle.


title: Rajankäynti

text: Rajankäynti on kiinteistötoimituksiin kuuluva viranomaistoimitus, jossa on kysymys kiinteistörekisteriin merkityn kiinteistön tai muun yksikön rajan paikkaa ja rajamerkkiä koskevan epäselvyyden ratkaisemisesta. Ratkaisu perustuu asiakirjoihin, karttoihin, maalla oleviin rajamerkkeihin ja muuhun luotettavaan selvitykseen.


title: Rajankäynti

text: Pääsäännön mukaan aikaisemmin lainvoimaisesti käyty raja on käytävä entiseen paikkaansa. Jos rajan paikka on määritetty eri toimituksissa eri tavoin, niin se on määrättävä viimeisen lainvoimaisen ratkaisun mukaisesti. Rajan entinen paikka saadaan yleensä selville maalla olevien rajamerkkien mukaan, koordinaattien perusteella tai karttojen ja asiakirjojen sekä muun saatavissa olevan selvityksen perusteella. Muuna selvityksenä voidaan pitää mm. vanhaa nautintaa maastossa ja todistajakertomuksia.


title: Glimmingehus

text: Glimmingehus on Pohjoismaiden parhaiten säilynyt keskiaikainen linna Etelä-Ruotsissa. Linna sijaitsee Vallbyn pitäjässä nykyisessä Simrishamnin kunnassa Skånen läänissä ja Skånen maakunnassa. Simrishamnin kaupunkitaajama on noin 10 kilometrin päässä linnasta koilliseen. Glimmingehusin linnan rakentaminen aloitettiin vuonna 1499.


title: Glimmingehus

text: Linna oli pitkään Rosencrantzin suvun omistuksessa, mutta vuodesta 1924 lähtien se on kuulunut Ruotsin valtiolle. Linna on yhtenä tapahtumapaikkana Selma Lagerlöfin kirjassa "Peukaloisen retket villihanhien seurassa".


title: Beatlemania

text: Beatlemania on englantilaisen The Beatles -yhtyeen kiihkeälle ja ennennäkemättömälle fanisuosiolle vuodesta 1963 eteenpäin annettu nimitys. Sanaa käytettiin lehdistössä ensimmäisen kerran 2. marraskuuta 1963, kun brittiläinen "Daily Mirror" otsikoi uutisensa Beatlesin neljännen konserttikiertueen avauskonsertista Cheltenhamissa, Gloucestershiressa: ”BEATLEMANIA! Se on kaikkialla.. jopa rauhaisassa Cheltenhamissa”.


title: Beatlemania

text: Vuonna 1964 beatlemania levisi Yhdysvaltoihin, kun The Beatles saapui 7. helmikuuta 1964 John F. Kennedyn kansainväliselle lentoasemalle, missä heitä oli vastassa joukko kirkuvia faneja. Yhtye esiintyi "Ed Sullivan Show’ssa" 9. helmikuuta hysteerisen, lähinnä teinitytöistä koostuvan yleisön edessä. Beatles oli noussut Yhdysvaltain listaykköseksi edellisvuonna 26. joulukuuta julkaistulla singlellään ”I Want to Hold Your Hand”, joka oli nostanut yhtyeen suursuosioon vähän ennen Sullivanin ohjelmaa.


title: Beatlemania

text: Myöhemmin mania-sana on yhdistetty muihinkin samankaltaista suosiota nauttineisiin yhtyeisiin, kuten ”Rollermania” Bay City Rollersiin 1970-luvulla.


title: Beatlemania

text: Ensimmäinen Suomessa iskelmälistojen kärkeen noussut The Beatlesin levy oli ”Twist and Shout” joulukuussa 1963. Beatlemania oli Suomessa voimakkaimmillaan vuosien 1964–1966 aikana, jolloin kuukausittain laadituilla kymmenen myydyimmän singlelevyn listoilla oli yhteensä 16 yhtyeen levyä. Yhtyeen albumi "Rubber Soul" oli Suomen myydyin LP-levy alkuvuonna 1966 sekä albumi "Revolver" saman vuoden syksyllä. Kun The Beatles esiintyi Tukholmassa heinäkuussa 1964, paikalla ollut "Suomen Kuvalehden" toimittaja kirjoitti tunnelmista: "”Heti ensimmäisestä kitaran vongahduksesta syntyy kiihko. Tytöt puristavat kouristuksenomaisesti polviaan ja kirkuvat. Muutamassa minuutissa katse muuttuu lasimaiseksi, tuijottavaksi. Siellä täällä hypähtelee tyttö pystyyn, kirkaisee, putoaa takaisin. Ohitseni suhahtaa mies lääkintälaukun kanssa ja kauempana syntyy pieni kasa ihmisiä. Hetken virvoittelun jälkeen pystyy neito jatkamaan nautintoaan. – – – Entä musiikki? Olen pahoillani, mutta emme kuulleet sitä.”" Toimittajan mukaan soitto ja laulu jäivät yleisön äänten alle ja yleisölle riitti pelkkä Beatles-poikien näkeminen.


title: Beatlemania

text: Syksyllä 1964 kerrottiin ennakkotietona The Beatlesin olevan tulossa Suomeen keväällä 1965. Yhtyeen vierailu Suomessa ei kuitenkaan koskaan toteutunut.


title: Beatlemania

text: Suomessa beatlemania herätti kuitenkin myös jyrkkää vastarintaa musiikkilehtien vanhempaa sukupolvea edustaneiden kriitikkojen keskuudessa samalla tavoin kuin Elvis Presley vajaat kymmenen vuotta aiemmin. Näkyvin ja kiihkein uuden popmusiikin vastustaja oli television "Levyraadin" vetäjä, tunnettu jazzmies Jaakko Jahnukainen, joka julisti Beatlesin musiikin olevan vain ”mölisevää karjuntaa, typerää, mautonta ja yksitoikkoista”. Jahnukainen jopa toivoi yhtyeen ”tukehtuvan letteihinsä tai kompastuvan korkoihinsa, mokomatkin nuorison irvikuvat”. Kevyen musiikin tutkijan Pekka Gronowin mukaan 1960-luvun puolivälissä – käytännössä samanaikaisesti beatlemanian kanssa – vallinnut, Suomessa ennen ja jälkeen kokematon ja paikoin miltei hysteerinen tangokuume oli kansan syvien rivien vastalause englanniksi lauletun pop- ja rockmusiikin levittäytymiselle.


title: Beatlemania

text: Tangomusiikin tavoin myös beatlemania synnytti Suomessa parodioita. Vanhempaa suomalaista muusikkosukupolvea edustaneet Teijo Joutsela ja Kullervo Linnan Humppa-Veikot tekivät omaperäiset tulkinnat kappaleista ”She Loves You” (”Hän sinun on”) ja ”All My Loving” (”Kaikki rakkauteni”). Spede Pasanen ja Simo Salminen levyttivät kappaleesta ”Yellow Submarine” Juha Vainion laatiman humoristisen muunnelman ”Keltainen jäänsärkijä”. Beatlemania ja sitä edeltänyt rautalankavillitys synnyttivät Suomessa selkeän kahtiajaon ”uuteen” ja ”vanhaan” kevyeen musiikkiin ja jyrkän vastakkainasettelun, suorastaan avoimen vihamielisyyden nuorisomusiikin ja vanhan tanssimusiikin välille vuosikymmenien ajaksi.


title: Narvi-Pallo

text: Lapin Narvi-Pallo on raumalainen lentopalloseura. Se toimii vuonna 2009 Rauman kaupunkiin liitetyn Lapin kunnan alueella. Seura perustettiin vuonna 1993, jolloin paikalliset urheiluseurat Lapin Salama ja Lapin Tempo yhdistivät lentopallotoimintansa.


title: Narvi-Pallo

text: Narvi-Pallon edustusjoukkueet pelaavat kaudella 2012–2013 kolmanneksi korkeimmilla sarjatasoilla miesten ja naisten 2-sarjoissa. Seuran miehet ovat viimeksi esiintyneet 1-sarjassa kaudella 2006–2007.


title: Narvi-Pallo

text: Narvi-Pallo pelaa kotiottelunsa Lapin liikuntahallissa. Nimensä seura on saanut Lapissa sijaitsevasta Narvijärvestä.


title: Nokia 7370

text: Nokia 7370 on Nokian vuonna 2005 julkistama matkapuhelin.


title: Nokia 7370

text: Puhelin oli keskimmäinen Nokian kolmen puhelimen naisille suunnatussa "L’Amour Collection" -tuotesarjassa, jota edelsi niin ikään kokeelliseen muotoiluun painottunut 7200-sarja. Koristeellisen ulkokuoren sanottiin sisältävän ”etnisiä vaikutteita” kasviaiheisine painatuksineen ja kangas- ja nahkasomisteineen. Puhelimen rakenne perustui linkkuveitsen tai viuhkan tavoin 180 astetta pyöräyttämällä avautuvaan kaksiosaiseen kuoreen. Sen varusteisiin kuuluivat FM-radio, stereokaiuttimet ja 1,3 megapikselin kamera.


title: Nokia 7370

text: Nokia 7370:n päivitetty versio oli Nokia 7373.


title: Nokia 7373

text: Nokia 7373 on Nokian vuonna 2006 julkistama matkapuhelin.


title: Nokia 7373

text: Linkkuveitsen tai viuhkan tapaan pyöräyttämällä avattava Nokia 7373 oli päivitetty versio naisille suunnatun "L’Amour"-sarjan puhelimesta Nokia 7370. Sen värivaihtoehtoina olivat puuterinpinkki ja pronssinmusta, ja pinnassa oli kohokuvioita.


title: Nokia 7373

text: Puhelinmallissa on kahden tuuman värinäyttö, musiikkisoitin, FM-radio, stereokaiuttimet ja kahteen megapikseliin päivitettävissä oleva kamera, joka sisältää myös videokuvausmahdollisuuden. Stereokuulokkeet tulivat puhelimen mukana. MicroSD-muistikorttipaikan ansiosta puhelimen musiikkisoittimeen voi lisätä 2 gigabittiä musiikkia.


title: Nokia 7380

text: Nokia 7380 on Nokian vuonna 2005 julkaistu matkapuhelin. Se kuului Nokian art deco -henkistä 7200-sarjaa seuranneeseen "L’Amour"-kokoelmaan ja oli seuraaja näppäinten sijasta valintakiekolla varustetulle Nokia 7280 -puhelimelle.


title: Nokia 7390

text: Nokia 7390 on Nokian vuonna 2006 julkaistu matkapuhelin.


title: Goldschmidtin luokittelu

text: Goldschmidtin luokittelu eli Goldschmidtin diagrammi on norjalaisen mineralogin Victor Moritz Goldschmidtin (1888–1947) laatima luettelo, joka esittää luonnossa esiintyvien alkuaineiden suhteellisen runsauden niiden atomipainojen mukaisessa järjestyksessä.


title: Koiviston Isku

text: Voimistelu- ja Urheiluseura Koiviston Isku on vuonna 1927 Uudenkoiviston kaupunginosassa perustettu porilainen urheilun yleisseura. Koiviston Iskussa on yli 600 jäsentä ja sen lajivalikoimiin kuuluu muun muassa lentopallo, pyöräily, triathlon ja yleisurheilu.


title: Koiviston Isku

text: Seuran tunnetuin urheilija 2000-luvulla on ollut triathlonisti Tom Söderdahl.


title: Koiviston Isku

text: Seuran naisten lentopallojoukkue pelaa kaudella 2018–2019 neljänneksi korkeimmalla sarjatasolla 3-sarjassa. Joukkueen kotisalina toimii Porin urheilutalo.


title: Koiviston Isku

text: Pyöräily on ollut 1990-luvun alkupuolelta lähtien seuran menestynein laji. Iskun edustajat ovat saavuttaneet 1990- ja 2000-luvuilla yhteensä yli 100 SM-mitalia. Koiviston Iskun pyöräilijät kilpailevat nykyään nimellä "Chebici-Isku Team", joka on Suomen vanhin toimiva pyöräilyn amatööritalli.


title: Koiviston Isku

text: Seuran tunnetuimpia pyöräilijöitä ovat olleet muun muassa ammattipyöräilijä Tommi Martikainen, maantiepyöräilyn Pohjoismaiden mestaruuden vuonna 2003 voittanut Ilpo Kyllönen sekä yhdeksän SM-mitalia saavuttanut Katja Koivulahti.


title: J. R. Smith

text: J. R. Smith (oik. Earl Joseph Smith III, s. 9. syyskuuta 1985 Freehold, New Jersey) on yhdysvaltalainen koripalloilija, pelipaikaltaan heittävä takamies tai pieni laitahyökkääjä. Hän pelaa NBA-joukkue Cleveland Cavaliersissa.


title: J. R. Smith

text: New Orleans Hornets varasi Smithin NBA:han suoraan high schoolista ensimmäisellä kierroksella 18. vuorolla. Smith pelasi Hornetsissa kaksi kautta (2004-2006), kunnes siirtyi vaihtokaupoilla Chicago Bullsin kautta Denver Nuggetsiin. Viiden Nuggets-kauden (2006-2011) jälkeen Smith teki NBA-liigan vuoden takia yhden kauden sopimuksen kiinalaisen CBA-liigajoukkue Zhejiang Golden Bullsin kanssa. Kiinan-pelikauden päätyttyä Smith palasi NBA:han tehtyään loppukauden kestäneen sopimuksen New York Knicksin kanssa helmikuussa 2012. Seuraavana kesänä Smith teki Knicksin kanssa kahden vuoden jatkosopimuksen yhden vuoden optiolla muilta seuroilta saamistaan paremmista tarjouksista huolimatta. Vuonna 2013 Smith palkittiin . Cleveland Cavaliers osti Smithin Knicksiltä 2 miljoonalla dollarilla. Smith ostettiin Iman Shumpertin kanssa juuri ennen siirtoikkunan sulkeutumista pudotuspelejä varten. Smith teki jatkosopimuksen Cavaliersin kanssa kaudeksi 2015-2016 ja voitti seurassa ensimmäisen NBA-mestaruutensa.


title: Pohjoinen–etelä-palkinto

text: Pohjoinen–etelä-palkinto on vuonna 1995 perustettu vuosittainen ihmisoikeuspalkinto, jonka myöntää Euroopan neuvoston alainen Pohjoinen–etelä-keskus.


title: Nokia 7600

text: Nokia 7600 on Nokian vuonna 2003 julkaistu matkapuhelin.


title: David Lindgren

text: David Lindgren (s. 28. huhtikuuta 1982 Ersmark, Skellefteå) on ruotsalainen laulaja ja musikaaliartisti.


title: David Lindgren

text: Lindgren kävi lukiossa teatterilinjaa, jonka jälkeen hän opiskeli kolme vuotta Performing Arts Schoolissa Göteborgissa. Musikaaliurallaan hän on ollut mukana muun muassa "Mamma Miassa", "High School Musicalissa" ja "Hairsprayssa", viimeksi mainitussa pääroolin esittäjänä. Vuonna 2012 hän julkaisi debyyttialbuminsa "Get Started", joka nousi ilmestymisviikollaan Ruotsin listakärkeen. Toinen albumi "Ignite the Beat" julkaistiin 3. huhtikuuta. Hän on osallistunut myös useita kertoja Melodifestivaleniin, Ruotsin euroviisukarsintoihin.


title: David Lindgren

text: Lindgren on naimisissa, ja hänellä on yksi lapsi.


title: David Lindgren

text: Lindgren on osallistunut Melodifestivaleniin yhteensä kolme kertaa. Sen lisäksi hän on toiminut kilpailun juontajana kaksi kertaa.


title: David Lindgren

text: Ensimmäisen kerran hän osallistui Melodifesitvaleniin vuonna 2012. Hän oli mukana kappaleella "Shout It Out", ja sijoittui omassa semifinaalissaan ensimmäiseksi. Kilpailun finaalissa kappale sijoittui neljänneksi. Seuraavan kerran Lindgren oli mukana Melodifestivalenissa vuonna 2013, kappaleella "Skyline". Omassa semifinaalissaan kappale sijoittui toiseksi. Kilpailun finaalissa hän oli kahdeksas. Vuoden 2016 Melodifestivalenissa Lindgren oli mukana kappaleella "We Are Tomorrow", joka sijoittui omassa semifinaalissaan toiseksi. Kilpailun finaalissa hän oli yhdestoista.


title: David Lindgren

text: Lindgren juonsi vuoden 2017 Melodifestivalenin Clara Henryn ja Hasse Anderssonin kanssa. Vuonna 2018 hän juonsi kilpailun yksin.


title: Riley Barber

text: Riley Barber (s. 7. helmikuuta 1994 Livonia, Michigan, Yhdysvallat) on yhdysvaltalainen jääkiekkoilija, joka teki vuonna 2015 kolmivuotisen sopimuksen NHL-seura Washington Capitalsin kanssa. Hän on pelipaikaltaan laitahyökkääjä ja laukoo oikealta. Capitals varasi hänet kuudennella kierroksella 167. pelaajana .


title: Riley Barber

text: Kauden 2010–2011 Barber pelasi USHL-joukkue Dubuque Fighting Saintsin riveissä, joka varasi hänet koko USHL:n varaustilaisuuden ensimmäisenä pelaajana vuonna 2010. Hän voitti joukkueessa Clark Cupin keväällä 2011. Hän pelasi Yhdysvaltain kehitysmaajoukkueissa koko kauden 2011–2011, mm. USHL-liigaa. NHL-joukkue Washington Capitals varasi hänet kuudennella kierroksella 167. pelaajana kesällä 2012.


title: Riley Barber

text: Kaudeksi 2012–2013 Barber siirtyi Miamin yliopistojoukkueeseen. Hän teki ensimmäisellä kaudellaan NCAA:N CCHA-konferenssissa 39 pistetetä 40 ottelussa. Miami voitti CCHA:n runkosarjan, ja Barber valittiin sarjan vuoden tulokkaaksi, ykköstähdistökentälliseen ja tulokkaiden tähdistökentällisen. Miami siirtyi seuraavaksi kaudeksi pelaamaan NCHC-konferenssiin. 44 pistettä 38 ottelussa tehnyt Barber valittiin NCHC:n kakkostähdöstökentälliseen. Kolmannella kaudellaan Miamissa Barber oli voittamassa NCHC:n mestaruutta.


title: Riley Barber

text: Barbet teki huhtikuussa 2015 Washington Capitalsin kanssa kolmivuotisen tulokassopimuksen. Barber teki ensimmäisellä ammattilaiskaudellaan Capitalsin farmijoukkueessa Hershey Bearsissa AHL-liigassa 55 pistettä 74 ottelussa. Hän oli helmikuun AHL:n kuukauden tulokas. Barber pelasi ensimmäisen NHL-ottelunsa kaudella 2016–2017, kun hänet kututtiin Capitalsiin kolmen ottelun ajaksi.


title: Riley Barber

text: Barber oli voittamassa alle 18-vuotiaiden maailmanmestaruutta vuonna 2012 ja alle 20-vuotiaiden maailmanmestaruutta vuonna 2013.


title: Riley Barber

text: Barber on toisen polven jääkiekkoilija, sillä hänen isänsä Don pelasi urallaan 115 NHL-ottelua.


title: Oribe Peralta

text: Oribe Peralta Morones (s. 12. tammikuuta 1984 Torreón, Meksiko) on meksikolainen jalkapalloilija, joka edustaa meksikolaista Club Santos Lagunaa. Lontoon kesäolympialaisten 2012 jalkapalloturnauksen finaalissa Brasiliaa vastaan Peralta teki kaksi maalia.


title: Värmlannin kalliomaalaukset

text: Värmlannin kalliomaalaukset muodostavat Ruotsin kalliomaalauksissa oman erillisen ryhmänsä. Maalaukset sijaitsevat Värmlannissa Norjan vastaisen rajan ja Vänernin välissä. Ne poikkeavat esityksensä puolesta Bohusläänin, Norlannin ja Suomen kalliomaalauksista, joten vastineita niille pitänee etsiä Norjan puolelta.


title: Värmlannin kalliomaalaukset

text: Maalauksia on löydetty kahdelta järveltä: Nedre Blomsjön ja Stora Le. Kaikki maalaukset sijaitsevat nykyisen Årjängin kunnan alueella. Nedre Blomsjönin järven maalaukset sijaitsevat Blomskogin pitäjässä, Stora Len järven maalauksista Bärönin ja Bastnäsin maalaukset sijaitsevat Fågelvikin pitäjässä ja Sundbynin kalliomaalaukset Holmedalin pitäjässä.


title: Värmlannin kalliomaalaukset

text: Brurebergetin kalliomaalaukset sijaitsevat Blomsjönin länsirannalla olevassa jyhkeässä pystykalliossa. Kalliosta on lohjennut alaosa pois siten, että pystykallioon on jäänyt lippa. Lipan alla on maalattu kuvioita noin 1,5−4 metriä veden pinnan yläpuolelle. Kuvat jakaantuvat neljän kuvakenttään. Kentässä I, joka on niistä vasemmanpuoleisin, on kaksi hirveä ja yksi tuhoutunut kuvio. Vaikuttaa siltä, että hirvet on ensin maalattu ääriviivoin ja niiden sisälle on vedetty linjoja. Myöhemmin ne on täytetty punavärillä. Alin hirvistä on kooltaan suurin eli 47×31 senttimetriä. Kohdassa II on vain 30 senttimetriä pitkä hirvi, joka on osittain haalistunut. Sekin on maalattu täyteisesti. Kohta III sijaitsee kohdasta II kuusi metriä oikealle suojaisassa kallionurkassa. Kuvio on erittäin haalistunut ja kirjava. Selvemmin siitä erottuu hirvi, mutta joskus on huomattu hirven takana ihmisen hahmo. Neljäs kuvakenttä poikkeaa kahdessa suhteessa edellisistä. Kuviot sijaitsevat 4 metriä vedenpinnan yläpuolella. Sitten, kolmen eläimen jonossa kaksi taaimmaista ovat pieniä hirvi- ja eläinhahmoja, mutta ensimmäisenä kulkeva oikeanpuoleinen on peura, jolla on kaksi piikikästä sarvea. Oikeassa sarvessa on tiheästi maalattu 7 piikkiä ja vasemmanpuoleisessa sarvessa 5 piikkiä. Kuvioryhmä on yhteensä 1,4 metriä leveä. Kuvio on tuonut Pekka Kivikkään mieleen norjalaisen Ausvikenin hirvieläimen. Maalauksen löysi arkeologian opiskelija Ole Nerman vuonna 1976.


title: Värmlannin kalliomaalaukset

text: Brattbergenin kalliomaalaus sijaitsee järven itärannalla noin 15 metriä korkean pystykallion alaosassa noin 1,4 metrin korkeudella veden pinnasta. Maalaus käsittää vain yhden hirveä esittävän kuvion, joka katsoo oikeaan eli etelään. Hirvi on maalattu ääriviivoin ja sen ympärillä on jäänteitä jostakin punaisesta. Hirvellä on tyypilliset lajipiirteet näkyvissä, mutta jakoista vain etujalka erottuu. Se on kooltaan 49×29 senttimetriä ja maalausviiva on leveydeltään 1−3 senttimetriä. Selkäkyhmystä kulkee alas pitkittäinen linja. Maalauksen ilmoitti veneilemässä ollut Jarl Nordbladh vuonna 1976, mutta paikkakuntalaiset tunsivat ne ennestään.


title: Värmlannin kalliomaalaukset

text: Björnvikenin kalliomaalaus on paikallisten mukaan ollut samassa paikassa, josta räjäytettiin kallio tien alta pois vuonna 1952. Maalauksista jäljellä vain muistinvarainen piirros, jonka mukaan kuvakentässä olisi ollut kolme ihmishahmoa ja pyöreähkö punamaalialue.


title: Värmlannin kalliomaalaukset

text: Stora Len läntinen lahti ulottuu Norjan puolelle.


title: Värmlannin kalliomaalaukset

text: Bärönin kalliomaalaukset sijaitsevat Bärönin saaressa rannanpuoleisella sivulla olevassa rantakalliossa. Ensimmäinen kuvaryhmä koostuu ihmishahmosta, joka on 18 senttimetriä pitkä ja nostaa käsiään sekä 10 senttimetrisestä eläimestä, joka on ihmisen oikealla puolella. Ihmistä voi pitää miehenä, sillä jalkoväliin on jätetty uloke. Toinen kuvaryhmä sijaitsee 2,8 metriä oikealle 1,55 metrin korkeudella veden pinnasta. Siihen on kuvattu kolme ihmishahmoa. Vasemmanpuoleisella on pitkänomainen esine vasemman puoleisessa kädessä. Muut ihmishahmot ovat haalistuneita. Ryhmän 2 oikealle puolelle on maalattu luku 1872, mutta sekin on haalistunut. Numero liittynee korkeusmerkkiin. Maalaukset löysi S. Rentzhog vuonna 1994.


title: Värmlannin kalliomaalaukset

text: Sundbynin kalliomaalaus sijaitsee järven itärannalla Kalvnäsetin kohdalla. Maalaus on vaikuttavan levyisen länteen aukeavan pystykallion lohkeamien kohdalla noin 1,5 metriä vedenpinnasta. Maalauksessa on neljä ihmishahmoa, jotka kytkeytyvät toisiinsa. Maalauksen leveys on vain 30 senttimetriä ja ne on piirretty aivan kallion alareunalle. Maalaukset ilmoitti Jarl Nordbladh vuonna 1978.


title: Värmlannin kalliomaalaukset

text: Bästnäsin kalliomaalaus] sijaitsee 800 metrin päässä Norjan rajasta. Kallio, joka on pohjois-eteläsuuntainen, laskee pystysuoraan järveen. Pinnan jäkäläisyys on haitannut havainnointia, mutta yksi oikealle katsova hirvi on tunnistettu. Hirvi on kooltaan 75×60 senttimetriä. Hirvestä vasemmalle on puolen metrin matkalta punaista väriä. Löydetty ennen vuotta 2006.


title: Reo (täsmennyssivu)

text: Reo voi tarkoittaa:


title: Sudet (jääpallo)

text: Sudet perustettiin alun perin Viipurissa 13. joulukuuta 1912 nimellä Wiipurin Bandy & Jalkapalloseura. Nimi vaihtui Wiipurin Susiksi vuonna 1924. Seura muutti Helsinkiin 1940 ja vuonna 1950 seurasta tuli Sudet ry. Kouvolaan seura muutti 1962.


title: Sudet (jääpallo)

text: Sudet selviytyi jääpallon SM-finaaliin 1913, mutta hävisi sen HIFK:lle maalein 3–4. Tämän jälkeen Sudet voitti kuusi perättäistä mestaruutta. Kolmena seuraavana vuonna 1914–1916 se voitti loppuottelussa HIFK:n. Ottelut päättyivät lukemiin 6–4, 8–2 ja 8–3. Vuonna 1917 se voitti Kiffenin SM-loppuottelussa maalein 11–2. Vuonna 1918 SM-kilpailuja ei järjestetty, mutta seuraavana vuonna Sudet päihitti SM-loppuottelussa HIFK:n samoin lukemin 11–2. Sudet viimeisteli mestaruusputkensa voittamalla vuoden 1920 mestaruuden. Loppuottelussa kaatui HPS maalein 8–3.


title: Sudet (jääpallo)

text: Sudet pelasi viimeisen jääpallosarjakautensa Suomisarjassa kaudella 1968.


title: Sudet (jääpallo)

text: Keväällä 2013 Lappeenrannassa perustettiin uusi Susien nimeä kantava jääpallon erikoisseura Wiipurin Sudet.


title: Cool Japan

text: Cool Japan () on käsite, liike tai politiikka, jonka mukaan Japani on maailmanlaajuinen viihteen, teknologian, taiteen, muodin, musiikin ja nykykulttuurin muotisuuntausten luoja.


title: Cool Japan

text: Toimittaja Douglas McGray kirjoitti "Foreign Policy" -lehdessä vuonna 2002, että Japanin todellinen valta tuli sen populaarikulttuurin, kuten mangan, animen ja pelien, vetovoimasta. Kirjoitus käännettiin japaniksi seuraavana vuonna ja se sai monet japanilaiset suhtautumaan maansa populaarikulttuuriin vakavasti. Cool Japanista tuli suosittu puheenaihe poliitikkojen, muun muassa Tarō Asōn, parissa. Japanin vientijärjestö JETRO ilmoitti, että vuosina 1992–2004 Japanin ulkomaanvienti oli kasvanut keskimäärin 20 prosenttia, mutta animen, mangan, muodin ja elokuvien vienti oli kasvanut 300 prosenttia.


title: Cool Japan

text: "Henkien kätkemä" voitti parhaan animaatioelokuvan Oscar-palkinnon vuonna 2003 ja Japanin hallitus alkoi pian tukea otaku-kulttuuria. Ulkoministeriön vuoden 2004 julkaisussa viitattiin Cool Japaniin ja ehdotettiin, että maan taloutta, yhteiskuntaa ja kulttuuria voisi piristää vahvistamalla Japanin brändiä, erityisesti levittämällä maan ”niin sanottua alakulttuuria, kuten animaatiota, elokuvia, sarjakuvia (mangaa) ja japanilaista keittiötä”. Asō nimitettiin Japanin pääministeriksi syyskuussa 2008. Hän sanoi julkisesti, että aikoi käyttää Cool Japanin pehmeää valtaa parantaakseen talous- ja kansainvälisiä suhteita. Julkinen keskustelu Cool Japanin mahdollisuuksista keskittyi Akihabaraan, jota on pidetty Japanin populaarikulttuurin keskuksena. Tämän vuoksi Akihabaraan on panostettu ja sitä on siistitty.


title: Cool Japan

text: Japanilainen filosofi Hiroki Azuma on huomauttanut, että Douglas McGray ei ole Japanin eikä populaarikulttuurin asiantuntija ja sanonut, että hallituksen ei tulisi ottaa hänen neuvojaan vakavasti.


title: The Magnetic North

text: Magnetic North on brittiläinen yhtye, joka perustettiin Lontoossa. Yhtye koostuu multi-instrumentalisti Simon Tongista (soittanut ennen yhtyeissä: Verve, Blur ja Good, Bad & the Queen), orkneylaisesta muusikosta Gawain Erland Cooperista ja laulaja, säveltäjä Hannah Peelistä. Yhtye julkaisi debyyttialbuminsa, 6. toukokuuta 2012.


title: Luettelo Suomen virallisen latauslistan ykkösistä vuonna 2013

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2013.


title: Fredrik Granatenhjelm

text: Fredrik Granatenhjelm (alk. Granatenhielm; 1. toukokuuta 1708 Odensjö, Barnaps, Smoolanti – 13. joulukuuta 1784 Helsinki) oli ruotsalaissyntyinen majuri, joka palveli Viaporin varuskunnassa. Hän oli filantrooppi, ja harrasti ”puhdasta elämää” ja hyväntekeväisyyttä. Hänen hautansa, niin sanottu vapaamuurarin hauta, sijaitsee Helsingin Kaisaniemen puistossa.


title: Burry Stander

text: Burry Willie Stander (16. syyskuuta 1987 Port Shepstone, KwaZulu-Natal – 3. tammikuuta 2013 KwaZulu-Natal) oli eteläafrikkalainen maastopyöräilijä.


title: Burry Stander

text: Pekingin olympialaisissa 2008 Stander sijoittui maastoajossa 15:nneksi. Lontoon olympialaisissa 2012 hän oli samassa lajissa viides.


title: Burry Stander

text: Stander kuoli 3. tammikuuta 2013 jäätyään lähellä kotiaan taksin alle.


title: Telford Tigers

text: Telford Tigers on englantilainen jääkiekkojoukkue Telfordin kaupungista. Joukkue on perustettu vuonna 1985 ja se pelaa maan toiseksi korkeimmalla sarjatasolla English National Ice Hockey Leaguessa.


title: Kurkijoen kihlakunta

text: Kurkijoen kihlakunta () oli yksi Viipurin läänin kihlakunnista. Kihlakunta käsitti historiallisen Karjalan maakunnan keskiosan eli Keski-Karjalan eteläiset kunnat, ja samalla myös Laatokan Karjalan eteläisimmät kunnat. Vastaavasti Keski-Karjalan pohjoiset kunnat kuuluivat Sortavalan kihlakuntaan.


title: Kurkijoen kihlakunta

text: Kihlakunta perustettiin vuonna 1863, ja alkujaan siihen kuuluivat Jaakkiman, Kurkijoen ja Parikkalan kunnat. Vuoden 1923 alusta lukien aloitti toimintansa Simpeleen kunta, kun Kivijärven ja Änkilän kylät olivat irtautuneet Parikkalasta.


title: Kurkijoen kihlakunta

text: Samaisena vuoden (1923) alussa myös Lumivaara erosi Jaakkimasta omaksi kunnaksi. Lumivaaran kunta tuli käsittämään kymmenen entistä Jaakkiman kunnan kylää: Harvio, Huhtervu, Ihala, Kalksalo, Kesvalahti, Kostamojärvi, Kuhkaa, Kumola, Oinaanvaara ja Tervajärvi.


title: Kurkijoen kihlakunta

text: Jaakkimasta erosivat vielä Sieklahden ja Lahdenpohjan kylät muodostaen vuoden 1924 alusta toimintansa aloittaneen Lahdenpohjan kauppalan. Entisen suur-Parikkalan koilliset kylät itsenäistyivät vuonna 1929, jolloin perustettiin Saaren kunta.


title: Kurkijoen kihlakunta

text: Kihlakunta lakkautettiin vuonna 1945, koska suurin osa sen alueista eli Jaakkiman, Kurkijoen ja Lumivaaran kunnat sekä Lahdenpohjan kauppala kokonaisuudessaan olivat kuuluneet Neuvostoliitolle Moskovan välirauhassa luovutettuihin alueisiin. Parikkalan, Saaren ja Simpeleen kunnat, joiden alueista osa oli myös luovutettu Neuvostoliitolle, liitettiin osaksi Jääsken kihlakuntaa, joka jatkoi toimintaansa alueluovutuksista huolimatta.


title: Kurkijoen kihlakunta

text: Vuonna 1940 Kurkijoen kihlakuntaan kuuluivat seuraavat kunnat:


title: Kurkijoen kihlakunta

text: Kihlakunnan maapinta-ala oli 2 175,11 km² (1.1.1938), ja sen väkiluku oli 42 949 henkeä (31.12.1939).


title: Johan Graan

text: Johan Graan, myös: Gran (k. 1679) oli isänpuoleiselta suvultaan saamelaissyntyinen ruotsalainen maaherra. Hän oli vuodesta 1653 Västerbottenin läänin sekä lisäksi vuodesta 1654 Pohjanmaan läänin maaherra. Hänen sarjassa "Handlingar rörande Skandinaviens historia XXXI" julkaistu kirjeenvaihtonsa antaa tietoja Lapin 1600-luvun oloista.


title: Corinaldo

text: Corinaldo on kunta Anconan maakunnassa Marchen hallintoalueella Keski-Italiassa. Kunnassa on noin 5 000 asukasta.


title: Seventh Son

text: Seventh Son on vuonna 2015 ensi-iltansa saanut brittiläinen fantasiaelokuva, jonka ohjasi Sergei Bodrov.


title: Seventh Son

text: Elokuvan tarina perustuu Joseph Delaneyn "The Wardstone Chronicles" -fantasiakirjasarjan ensimmäiseen osaan "The Spook’s Apprentice". Jeff Bridges esittää pahoja henkiä manaavaa ja häijyjä noitia nalkittavaa velhoa. Noidan roolissa nähdään Julianne Moore. Velhon nuorta oppipoikaa esittää Ben Barnes.


title: Pakko tanssia

text: Pakko tanssia on suomalaisversio brittiläisestä ohjelmaformaatista "Got to Dance". Sarjaa esitti Suomessa Yle TV2 keväällä 2013 ja sen tuotti Metronome Film & Television -tuotantoyhtiö. Ohjelman juonsivat Jani Toivola ja Satu Tuomisto.


title: Pakko tanssia

text: Ohjelman brittiversiota on esitetty Suomessa Sub-kanavalla nimellä "Tanssien tähtiin!".


title: Pakko tanssia

text: "Pakko tanssia" -kilpailussa etsittiin Suomen parasta tanssiesitystä. Kilpailijoina oli kaikenikäisiä eri tanssityylien edustajia, niin soolotanssijoita kuin erikokoisia tanssiryhmiäkin. Osallistujat pysyvät koko kisan ajan samassa tanssilajissa omalla vahvuusalueellaan. Kilpailun pääpalkinto oli 30 000 euroa.


title: Pakko tanssia

text: Tuotanto oli kymmenosainen: viisi nauhoitettua koetanssilähetystä maaliskuussa, neljä suoraa semifinaalilähetystä huhtikuussa sekä suora finaalilähetys toukokuussa Espoon Barona Areenalla.


title: Pakko tanssia

text: Ohjelman esittäminen alkoi Yle TV2:lla lauantaina 2. maaliskuussa 2013. Ohjelman esitysaika oli lauantai-iltaisin kello 20:30. Ennen jokaista lauantaista televisiolähetystä nähtiin kaksi viikoittaista nettijaksoa tiistaisin ja torstaisin Yle Areenassa ja ohjelman kotisivulla.


title: Pakko tanssia

text: "Pakko tanssia" oli osa Yle TV2:n katsojauudistusta. ”Nuorennusleikkaukseksi” mediassa nimetyn uudistuksen ja Yle-veron myötä kanavan tavoitteena oli laajentaa ohjelmatarjontaansa niin, että tarjolla on kaikille kaikkea.


title: Pakko tanssia

text: Ohjelmaa kritisoitiin mediassa paljon ja sitä kutsuttiin muun muassa Yleisradion miljoonaflopiksi jo ennen ohjelman alkamista. Media perusteli floppiuutisointia muun muassa sillä, että ohjelman esittäminen keskeytettiin kesken kauden Yhdysvalloissa huonojen katsojalukujen vuoksi. Ohjelma ei kerännytkään Suomessa suuria katsojamääriä. Sarjan avausjaksoa maaliskuussa 2013 seurasi 254 000 katsojaa ja viimeistä semifinaalia enää 159 000 katsojaa.


title: Pakko tanssia

text: Yle myönsi pettyneensä ohjelman katsojalukuihin ja siihen ettei se noussut kansan puheenaiheeksi. Näin ollen sarjasta ei tehty enää toista tuotantokautta.


title: Pakko tanssia

text: Ohjelman koetanssitilaisuudet järjestettiin Tampereella ja Helsingissä tammikuussa 2013. Koetansseissa jokainen tuomari antoi kullekin tanssijalle yhden tähden, joko kultaisen tai punaisen. Kaksi tai kolme kultaista tähteä saaneet tanssijat pääsivät Tuomareiden listalle. Listalta tuomaristo valitsi lopulliset 24 semifinalistia, joista yleisö äänesti 8 finalistia. Finalisteista katsojat valitsivat yhden voittajan. Aiempia "Pakko tanssia" -jaksoja pidempi, puolitoistatuntinen, suora lähetys alkoi kello 20:30. Lähetyksen alussa nähtiin tuomareiden ja juontajien yhteinen Bollywood-show. Finaalissa esiintyi myös Sini Sabotage, joka esitti lähetyksessä ”Levikset repee” -singlensä yhdessä VilleGallen kanssa.


title: Pakko tanssia

text: Nuorimmat finalistit olivat 9–10-vuotiaita ja vanhimmat nelikymppisiä. Finalistit olivat kotoisin ympäri Suomea: kaksi ryhmää olivat Helsingistä ja kaksi Jyväskylästä, lisäksi Torniosta, Tampereelta, Turusta ja Espoosta oli kustakin mukana yksi tanssiryhmä. Finaalissa katsojat valitsivat finalistikahdeksikon joukosta voittajaryhmän, joka palkittiin 30 000 eurolla.


title: Pakko tanssia

text: Katsojien äänistä ja 30 000€:n palkinnosta kilpaili kahdeksan tanssiryhmää, joista voittajaksi valittiin viiden teinipojan muodostama street-tanssiryhmä New Style Buster Espoosta. New Style Bustersin lisäksi kolmen kärjessä olivat boogie woogie’ta tanssinut helsinkiläinen Swing Busters ja jyväskyläläinen katutanssiryhmä UMC.


title: Marcelo da Veiga

text: Marcelo da Veiga (30. joulukuuta 1892 Príncipe – 1976) oli sãotomépríncipeläinen Príncipen saarella syntynyt runoilija, aktivisti ja parlamentaarikko.


title: Marcelo da Veiga

text: Da Veiga sai innoitusta toisen sãotomépríncipeläisen runoilijan Caetano Costa Alegren (1864–1890) töistä. Da Veiga käytti runojaan aseena, ja hän kirjoittikin sotaisia runoja. Hänen merkittävin runokokoelmansa on postuumisti vuonna 1989 julkaistu "O canto do Ossôbó", jossa on tuotantoa kuudelta vuosikymmeneltä.


title: Pinkjärvi

text: Pinkjärvi on Satakunnassa Eurajoella sijaitseva järvi. Pohjoispuoli järvestä on entistä Luvian kuntaa, eteläosa on vanhastaankn kuulunut Eurajokeen.


title: Pinkjärvi

text: Vajaan 280 hehtaarin suuruinen järvi on Kokemäenjoen ja Eurajoen vesistöalueiden välissä. Se laskee vetensä noin kymmenen kilometrin pituisen lasku-uomansa kautta Selkämereen Luvian Laitakarin pohjoispuolelle. Pinkjärven laskujokea kutsutaan aluksi "Pinkjärvenojaksi" ja mereen se virtaa "Harjajuopa" -nimisenä kapeana jokena. Ojan luusuaan on suunniteltu patoa, mutta vielä toistaiseksi Pinkjärvi on säännöstelemätön.


title: Pinkjärvi

text: Järven Eurajokeen vanhastaan kuulunut eteläpuolisko on osa Pinkjärven Natura 2000 -suojelualuetta. Pinkjärven Natura-alueeseen kuuluu myös suorantainen Ylisenjärvi, sekä ympäröiviä metsiä. Tämä Eurajoen puoleinen osa on kuulunut 1920-luvulta lähtien Metsähallitukselle ja on kokonaan rakentamaton. Järven Luvian puoleisilla rannoilla on runsaasti vapaa-ajan asutusta, mutta senkin rannat ovat säilyneet pitkälti erämaisina. Metsähallituksen omistamalla 17 neliökilometrin laajuisella alueella järven itäpuolella kulkee useita suosittuja retkeilyreittejä. Retkeilyalue vastaa rajoiltaan Natura-aluetta. Tästä Eurajoen pohjoisesta metsäseudusta on käytetty myös nimitystä Tokinmaa.


title: Pinkjärvi

text: Järven pohjoispuolella sijaitsevat pienempi noin 40 hehtaarin kokoinen Rekojärvi, jonka kapea kannas erottaa Pinkjärvestä ja noin 25 hehtaarin laajuinen Riihijärvi, jota suo-oja yhdistää Pinkjärveen. Lännestä Pinkjärveen laskevat Natura-alueella kokonaan sijaitsevat Iso Ylistenjärvi ja Vähä Ylistenjärvi. Isoon Ylistenjärveen laskee koillisesta Eurajoella sijaitseva, Lastensuon Natura 2000 -suojelualueeseen kuuluva pieni Lastensuonjärvi.


title: Oulunsalo (täsmennyssivu)

text: Oulunsalo voi tarkoittaa seuraavia:


title: The Next One

text: The Next One (suom. "Seuraava") on lempinimi, joka on annettu seuraaville jääkiekkohyökkääjille:Lempinimi on muunnos Wayne Gretzkystä käytetystä nimestä "The Great One". Se siis kertoo, että pelaajaa on jossain vaiheessa verrattu Wayne Gretzkyyn tai pidetty tämän seuraajana. Tähän päivään mennessä kukaan lempinimen saaneista pelaajista ei ole kuitenkaan kyennyt rikkomaan Gretzkyn NHL-ennätyksiä. Lähimpänä oli aikanaan Mario Lemieux, mutta koska hän pelasi NHL:ssä yhtaikaa kuin Gretzky, media ei kutsunut häntä "seuraavaksi" vaan käytti hänestä lempinimeä "The Magnificent One".


title: Luke Shaw

text: Luke Paul Hoare Shaw (s. 12. heinäkuuta 1995 Kingston upon Thames, Englanti) on englantilainen jalkapallopuolustaja, joka pelaa Englannin Valioliigan Manchester Unitedissa.


title: Luke Shaw

text:
Kingston upon Thamesista kotoisin oleva Shaw pelasi Southampton akatemia- ja reservijoukkueissa ennen edustusjoukkuedebyyttiään vuonna 2012. Media kutsui häntä "uudeksi Gareth Baleksi", joka tuli samasta junioriakatemiasta. Shaw herätti suurta kiinnostusta useissa englantilaisjoukkueissa kuten Arsenalissa, Chelseassa ja Manchester Cityssä. 13. tammikuuta 2012 Southamptonin manageri Nigel Adkins kertoi, että Shaw ei ole myyntävänä:
Shaw debytoi Southamptonin edustusjoukkueessa 28. tammikuuta 2012 FA Cupin neljännellä kierroksella uusintaottelussa Millwallia vastaan.


title: Luke Shaw

text: Kesällä 2012 hänet nostettiin Englannin valioliigaan nousseeseen edustusjoukkueeseen. 5. marraskuuta 2012 Shaw debytoi Valioliigassa vieraspelissä West Bromwich Albionia vastaan tullessaan Danny Foxin tilalle. Hän pelasi ensimmäistä kertaa täydet minuutit seuraavassa ottelussa Swansea Cityä vastaan. Hän pelasi kaikkiaan 25 valioliigaottelua kaudella 2012–2013 ja 35 ottelua kaudella 2013–2014.


title: Luke Shaw

text: Kesällä 2014 Shaw siirtyi Manchester Unitediin yli 26 miljoonan punnan siirtosummalla. Hän kärsi kaudella 2014–2015 useista loukkaantumisista, ja pelasi vain 16 valioliigaottelua. Hän ehti pelata kaudella 2015–2016 vain viisi valioliigaottelua ennen kuin mursi jalkansa syyskuun puolivälissä ja oli koko loppukauden sivussa. Seuraavan kauden aluksi hän oli voittamassa FA Community Shieldiä.


title: Luke Shaw

text: Shaw edusti Englannin alle 16-, 17 ja 21-vuotiaiden maajoukkueita. Ensimmäisen A-maaottelunsa hän pelasi Tanskaa vastaan maaliskuussa 2014. Hän pelasi MM-kilpailuissa 2014 ottelussa Costa Ricaa vastaan..


title: Luke Shaw

text: Shaw on pelityyliltään hyökkäävä laitapuolustaja ja hänen vahvuutensa ovat nopeudessa, kuljetuksissa, pallokontrollissa ja vapaapotkuissa. Trevor Brooking on kuvaillut Shawia "teknillisesti erittäin lahjaakkaksi".


title: Puolustushallinnon rakennuslaitos

text: Puolustushallinnon rakennuslaitos, joskus myös Puolustushallinnon Rakennuslaitos, (lyh. PHRAKL) on Suomen valtion virasto, joka vastaa puolustushallinnon kiinteistötoimen asiantuntijatehtävistä sekä palvelutuotannon järjestämisestä. Sen tehtävänä on puolustushallinnon kiinteistötoimi ja ylläpitö sekä rakentaminen puolustusvoimien varuskunnissa ja muissa yksiköissä sekä mm. varikoilla ja ampuma-alueilla.


title: Puolustushallinnon rakennuslaitos

text: Puolustushallinnon rakennuslaitos perustettiin vuonna 1994.Johtajana toimii Pekka Salojärvi.


title: Puolustushallinnon rakennuslaitos

text: Laitoksen liikevaihto vuonna 2015 oli 166, miljoonaa euroa. Vuonna 2015 ylläpidettävä huoneistoala oli 2,65 milj. m², josta puolustushallinnon osuus on 2,5 milj. m². Puolustushallinnon rakennuslaitoksen henkilötyövuosimäärä oli 749 vuonna 2015.


title: Puolustushallinnon rakennuslaitos

text: Laitoksen yhteistyökumppaneita ovat mm. puolustusministeriö, puolustusvoimien joukko-osastot ja yksiköt, Senaatti-kiinteistöt, Kruunuasunnot Oy, Leijona Catering Oy, Metsähallitus, Liikennevirasto ja Finavia Oyj.


title: Puolustushallinnon rakennuslaitos

text: Puolustushallinnon rakennuslaitoksen lyhenteenä käytetään "PhRakL". Sen motto on "Parhaat palveluratkaisut".


title: Puolustushallinnon rakennuslaitos

text: Laitoksen edeltäjiä olivat Puolustusministeriön rakennustoimisto (PLMRakTsto), Puolustusministeriön Rakennustyö -ja Rakennustoimisto, Puolustusministeriön teknillisen osaston rakennustoimisto ja Sotaministeriön majoitus- ja kasarmitoimisto.


title: Puolustushallinnon rakennuslaitos

text: Puolustusvoimauudistus vaikutti rakennuslaitoksen tulevaisuuteen varuskuntien lakkauttamisen ja puolustusvoimien organisaatiouudistusten myötä, kun mm. Keuruun ja Kontiorannan toimipisteistä luovuttiin. Sekä on myös toiminut Ylämyllyn varuskunnassa oma PLMRakTsto yksikkö vuoteen 1996 varuskunnan toiminan lakkaamiseen asti. Jolloin paljon koneista yms siirtyi kontiorantaan ylämyllyltä.


title: Kiettareenluoto

text: Kiettareenluoto (myös "Kiettare") on Kokemäenjoen suurin saari. Se sijaitsee Kokemäellä, noin viisi kilometriä kaupungin keskustan itäpuolella. Pieni kaistale saaren itäreunasta kuuluu Huittisiin.


title: Kiettareenluoto

text: Noin 18 neliökilometrin kokoinen Kiettareenluoto muodostuu kahden Kokemäenjoen haaran, "Kyttälänhaaran" ja "Kiettareenhaaran" väliin. Se on hieman yli seitsemän kilometrin pituinen ja leveimmältä kohdaltaan saarella on mittaa kolme kilometriä. Kiettareenluoto kuuluu Suomen sisävesien 30 suurimman saaren joukkoon. Se on myös Satakunnan maakunnan suurin saari merialueetkin mukaan lukien.


title: Kiettareenluoto

text: Saaren itäpäässä sijaitsee kaksi keidassuota. "Aronsuo" ja "Kiettareensuo" kuuluvat molemmat Puurijärven ja Isosuon kansallispuistoon. Kiettareenluodon reunoja ympäröi viljelysmaa, mutta saaren sisäosa on soiden lisäksi suurimmaksi osaksi kangasmetsää.


title: Kiettareenluoto

text: Kiettareenluotoon johtaa yksi maantiesilta ja yksi lossi. 86 metrin pituinen riippusilta rakennettiin vuonna 1958. Lisäksi saaresta johtaa vuonna 2000 valmistunut silta läheiseen Vitikkalanluotoon, jonne ainoa maantieyhteys kulkee Kiettareen kautta.


title: Sid L’Mokhtar

text: Sid L’Mokhtar () on maalaiskunta () Chichaouan provinssissa Marrakech-Tensift-El Haouzin hallintoalueella Marokossa. Asukkaita Sid L’Mokhtarissa oli vuoden 2004 väestönlaskennassa 19 188. Pinta-alaa Sid L'Mokhtarilla on 300 neliökilometriä. Maalaiskunta perustettiin vuonna 1959.


title: Sid L’Mokhtar

text:
Sid L’Mokhtar sijaitsee Chichaouan provinssissa Marrakech-Tensift-El Haouzin hallintoalueella. Pinta-alaa maalaiskunnalla on 300 neliökilometriä. Idässä maalaiskunta rajautuu Ahdilin maalaiskuntaan ja etelässä Ouled Moumnan maalaiskuntaan. Lännessä ja pohjoisessa Sid L’Mokhtar rajautuu Essaouiran provinssiin kuuluviin Oulad M’Rabetin, M’Ramerin, Mzilaten ja Sidi M’Hamed Ou Marzouqin maalaiskuntiin. Sid L’Mokhtarin keskusta, jota kutsutaan nimellä Sid L Mokhtar, on muodostunut "souk"-torialueen ympärille useista kaupunginosista, joita kutsutaan ranskaksi nimellä "douars anciens". Keskustaa puolestaan ympäröivät lukuisat ”maalaiskaupunginosat” (), joille luonteenomaista on maatalous. Chichaouasta Essaouiraan kulkeva route régionale 207 -tie kulkee Sid L’Mokhtarin läpi itä–länsisuunnassa. Muuten maalaiskunnan tieverkko on huonosti kehittynyt.
Sid L’Mokhtarin maalaiskunnan ympäristöongelmia ovat esimerkiksi riittämätön jätehuolto ja puutteelliset saniteettitilat. Maalaiskunnan tuottamat kiinteät jätteet kuljetetaan neljän kilometrin päähän länteen Essaouiraan johtavan route régionale 207 -tien varteen. Tämä hankaloittaa Sid L’Mokhtarin keskustan kehittämistä, tuo hajuhaittoja ja uhkaa esimerkiksi pohjavettä.


title: Sid L’Mokhtar

text: Sid L’Mokhtarin asukkaat kuuluvat muun muassa saharalaista alkuperää olevaan Oulad Bou Sbaa -heimoon, ja he ovat asuttaneet seutua 1000-luvulta lähtien. Muita alueen heimoja ovat Hmar, Chaidma ja Mtougua. Maalaiskunta on saanut nimensä šeikki Sidi Mokhtarin mukaan. Asukkaita Sid L’Mokhtarissa oli vuoden 2004 väestönlaskennassa 19 188, joista viisi oli ulkomaalaista. Kotitalouksia oli 3 669. Maalaiskunnan keskuksessa Sid L Mokhtarissa oli vuoden 2004 väestönlaskennassa 11 138 asukasta ja ympäröivällä maaseudulla puolestaan 8 050. Vuonna 1994 asukkaita oli 16 963 ja kotitalouksia 3 069. Keskuksessa asui tuolloin 9 846 asukasta.


title: Sid L’Mokhtar

text: Sid L’Mokhtarin asukkaiden pääelinkeinot ovat lampaiden ja nautojen kasvatus sekä maanviljely. Maalaiskunnan ongelmia ovat kuitenkin maatalouttakin vaikeuttavat kuivuuskaudet sekä työttömyys. Myös lukutaidottomuusaste on korkea, ja etenkin tytöt putoavat koulutuksesta. Syynä tähän on esimerkiksi se, että koulut sijaitsevat kaukana. Sid L'Mokhtarissa on yksi sairaala.


title: Mattia De Sciglio

text: Mattia De Sciglio (s. 20. lokakuuta 1992 Milano) on italialainen jalkapalloilija, joka on pelipaikaltaan laitapuolustaja. Hän edustaa Serie A:ssa pelaavaa Juventusta, johon hän liittyi vuonna 2017. Italian jalkapallomaajoukkueessa hän on pelannut 37 ottelua marraskuun 2018 loppuun mennessä.


title: Bakaye Traoré

text: Bakaye Traoré (s. 6. maaliskuuta 1985 Bondy, Ranska) on malilainen jalkapalloilija. Hänen pelipaikkansa on keskikentän keskellä. Traoré edustaa italialaista AC Milania. Hän on pelannut Malin maajoukkueessa vuodesta 2009 lähtien.


title: Suomen Perusta

text: Suomen Perusta -säätiö on Perussuomalaiset puoleen perustama ajatushautomo. Ajatuspajan tarkoituksena on suomalaista kansanvaltaista yhteiskuntaa kehittävän yhteiskunnallisen tutkimuksen, keskustelun ja päätöksenteon edistäminen. Ajatuspaja harjoittaa tutkimus- ja julkaisutoimintaa sekä järjestää keskustelutilaisuuksia ja seminaareja. Ajatuspajan tavoitteena on osallistua yhteiskunnalliseen keskusteluun tuomalla esiin uusia mielipiteitä, näkökulmia ja ratkaisuja jotka perussuomalaiset kokevat tärkeiksi. Säätiö kertoo, ettei se ole riippuvainen puolueen linjauksista, vaan se pyrkii antamaan uusia näkökulmia poliittiseen keskusteluun.


title: Suomen Perusta

text: Ensimmäinen Suomen Perustan tutkimus teetettiin Pellervon taloustutkimuksella euron tulevaisuudennäkymistä. Tämän lisäksi ensimmäiset tutkimukset liittyvät kuntapalveluihin, maahanmuuton kustannuksiin ja kotouttamiseen.


title: Narendra Modi

text: Narendra Damodardas Modi (s. 17. syyskuuta 1950) on intialainen poliitikko ja Intian pääministeri 26. toukokuuta 2014 lähtien. Aiemmin hän toimi neljä peräkkäistä kautta Gujaratin osavaltion pääministerinä lokakuusta 2001 alkaen.


title: Narendra Modi

text: Modin puolue BNP sai murskavoiton Intian vuoden 2014 parlamenttivaaleissa, ja Modi matkusti riemusaatossa Delhiin kokoamaan seuraavaa hallitusta.


title: Narendra Modi

text: Modia on pidetty talouden uudistajana, ja hänen kaudellaan Intiasta on tullut maailman nopeimmin kasvava suuri talous, 7,9 % vuonna 2015. Hän on ajanut läpi pitkään paikallaan junnanneita uudistuksia, kuten sekavien verojen korvaaminen valtakunnallisella arvonlisäverolla ja konkurssilainsäädännön uudistaminen. The Economist -lehden mukaan paljon enemmänkin olisi pitänyt uudistaa, kuten jäykkiä työmarkkinalakeja, ja tehdä maan ostamisesta helpompaa. Myöskään useimpien setelien mitätöinti harmaan talouden kitkemiseksi ei ollut onnistunut.


title: Narendra Modi

text: Modin hindunationalistinen Intian kansanpuolue (BJP) oli Gujaratissa vallassa, kun äärihindujen ja muslimivähemmistön väkivaltaisuudet, joissa kuoli noin tuhat ihmistä, tapahtuivat vuonna 2002. Modin väitetään hiljaisesti hyväksyneen yhteenotot. Intian 70-vuotispäivän puheessaan Modi kehotti kansalaisia vastustamaan uskonnollista väkivaltaa ja suvaitsemattomuutta. Äärinationalistit olivat tappaneet toistakymmentä ihmistä parina edeltävänä vuonna lehmän kunnian nimissä, myös muslimeja. Hän myös toivoi Kashmiriin halauksia luotien sijaan.


title: Narendra Modi

text: Modi vihittiin järjestettyyn avioliittoon 17-vuotiaana, mutta hän ei ole juurikaan elänyt vaimonsa kanssa. Vuoden 2014 vaalien alla hänen sanottiin salailleen avioliittoaan. Elämäkerturin mukaan avioliittoa ei ole "pantu täytäntöön".


title: Kaikki tai ei mitään

text: Kaikki tai ei mitään tarkoittaa seuraavia asioita:


title: All I Really Want to Do

text: ”All I Really Want to Do” on yhdysvaltalaismuusikko Bob Dylanin kirjoittama kappale, jonka hän julkaisi vuonna 1964 albumillaan "Another Side of Bob Dylan". Vuoden sisällä siitä muodostui yksi hänen ensimmäisistä kappaleistaan, jotka tulivat tutuiksi laajemmalle yleisölle, kun sekä Cher että The Byrds levyttivät siitä menestyksekkäät cover-versiot. Esimerkiksi Britanniassa molemmat versiot ylsivät top 10:een.


title: All I Really Want to Do

text: ”All I Really Want to Do” oli Bob Dylanin ensimmäisten joukossa äänittämiä kappaleita sen jälkeen, kun hän oli irtautunut lauluissaan ajankohtaisista aiheista. ”All I Really Want to Do” oli pohjimmiltaan romanttinen rakkauslaulu, jonka sanoituksessa mies yrittää saada tytön vakuuttuneeksi aikomuksistaan. Mies luettelee asioita, joita ei tytölle tekisi, joten tämä alkaa epäillä, että mies haluaa viedä ystävyyssuhteen uudelle tasolle. Lopuksi mies kuitenkin toteaa haluavansa olla tämän ystävä. Sanoituksen innoittajaksi on epäilty Dylanin tyttöystävää Suze Rotoloa, jonka kanssa hän seurusteli vuosina 1961–64.


title: All I Really Want to Do

text: Kertosäe, jossa Dylan laulaa hyvin korkealta, sai vaikutteita Hank Williamsilta sekä Ramblin’ Jack Elliottilta.


title: All I Really Want to Do

text: ”All I Really Want to Do” äänitettiin 9. kesäkuuta 1964, ja julkaistiin Dylanin neljännen albumin "Another Side of Bob Dylan" avausraitana 8. elokuuta 1964. 24. heinäkuuta 1965 Dylan esitti kappaleen Newportin folk-festivaaleilla. Seuraavana päivänä hän esitti sen sähköistetyn yhtyeen kanssa, mistä yleisö ei pitänyt, vaan buuasi Dylanille läpi tämän esiintymisen.


title: All I Really Want to Do

text: Yhdysvaltalainen folk rock -yhtye The Byrds äänitti kappaleesta kaksi versiota, joista toinen äänitettiin maaliskuussa ja toinen huhtikuussa 1965. Huhtikuun versio päätyi singlen A-puolelle. Byrds teki kappaleeseen muutoksia ja esimerkiksi kertosäkeen melodiaa muutettiin. Väliosaan saatiin vaikutteita The Beatles -yhtyeeltä. Byrdsin versiossa ovat merkittävässä osassa myös lauluharmoniat ja Roger McGuinnin soittama 12-kielinen Rickenbacker-kitara.


title: All I Really Want to Do

text: Kappaleen kirjoittaja Bob Dylan oli ollut Byrdsin sähköistetystä versiosta innoissaan ja todennut: ”Vau! Tämän tahdissahan voi jopa tanssia!”


title: All I Really Want to Do

text: Sekä yhtye että manageri Jim Dickson ovat sanoutuneet irti kaikesta singlen julkaisuun liittyvästä toiminnasta, sillä kyseessä oli levy-yhtiö Columbia Recordsin hyökkäys Imperial Recordsia kohtaan, joka oli julkaisemassa singlenä Cherin version samasta kappaleesta. Columbia ei halunnut seurata tilannetta sivusta. ”All I Really Want to Do” ilmestyi 14. kesäkuuta, mutta sen menestys osoittautui heikohkoksi, eikä se noussut Billboard Hot 100 -listan sijaa 40 korkeammalle. Niinpä kesken kaiken A-puoleksi vaihdettiin alun perin B-puolella ollut ”I’ll Feel a Whole Lot Better”, joka ei kuitenkaan yltänyt kuin sijalle 103.


title: All I Really Want to Do

text: Yhdysvaltain ulkopuolella singlen julkaisi Columbian sijaan CBS Records. Britanniassa ”All I Really Want to Do” oli suuri hitti sen noustessa sijalle neljä. Se säilyi listalla kymmenen viikkoa. Irlannissa kappale ylsi kahdeksanneksi ja Länsi-Saksassa 27:nneksi.


title: All I Really Want to Do

text: Viikkoa singlen julkaisun jälkeen, 21. heinäkuuta, ilmestyi yhtyeen ensimmäinen albumi, "Mr. Tambourine Man". ”All I Really Want to Do” oli sen seitemäs raita. Albumiversio oli erilainen kuin singleversio ja se oli äänitetty maaliskuussa 1965.


title: All I Really Want to Do

text: The Byrdsin lisäksi kappaleesta teki vuonna 1965 kaupallisesti suositun version myös Cher. Hänen versionsa menestyi Yhdysvalloissa paremmin kuin Byrdsin vastaava, se pääsi Billboardin listalla sijalle 15. Britanniassa single ylsi yhdeksänneksi. Cherin version sovitus oli saanut vaikutteita Byrdsilta. Myös The Hollies-, World Party- ja The Hooters -yhtyeet ovat levyttäneet kappaleen.


title: Axel Grandell

text: Axel Grandell (1. elokuuta 1899 Nauvo – 6. marraskuuta 1993 Turku) oli suomalainen liiketaloustieteilijä. Hän oli 1951–1965 Åbo akademin kauppakorkeakoulun liiketaloustieteen professori, vararehtori 1950–1957 ja rehtori 1957–1965.


title: Axel Granfelt

text: Axel Granfelt viittaa ainakin seuraaviin henkilöihin:


title: Pappagallo

text: Pappagallo on Green Taste Oy:n valmistamien italialaistyyppisten jäätelöiden ja sorbettien tuotemerkki. Tuotteet valmistetaan pitkälti käsityönä perinteisten italialaisten reseptien mukaan. Tuotteet valmistetaan Vantaalla. Pappagallo-jäätelöt ovat gelatotyyliin maitojäätelöitä, ja niissä on rasvaa noin 8 prosenttia, sokeria noin 24. Maidottomissa sorbeteissa rasvaa on alle prosentin ja sokeria noin 29 prosenttia.


title: Pappagallo

text: Tuotemerkin nimi Pappagallo tarkoittaa italiaksi papukaijaa.


title: Pappagallo

text: Pappagallon toi Suomeen italialainen Giorgio Gallo. Sittemmin jäätelöiden valmistustoiminta siirtyi Jäätelömestarit-yritykselle, jonka liiketoiminnan Arho Nordic osti vuonna 2012. Maaliskuussa 2015 yritys muutti nimensä ja toimii tällä hetkellä nimellä Green Taste.


title: Pappagallo

text: Kesällä 2010 Helsingin Sanomat arvioi Espoon Suomenojalla Merituuli-ostoskeskuksessa sijainneen Pappagallo-kioskin antimia. Toimittajan mukaan vadelmasorbetti oli ”kuin vattuja söisi, siinä on siemenetkin mukana”. Suklaajäätelöä hän luonnehti tummaksi ja voimakkaan makuiseksi, lakritsijäätelöä salmiakkimaiseksi. Animalia ry:n vegaaniraati valitsi vuonna 2011 maidottomien jäätelötuotteiden makutestinsä voittajaksi Pappagallon mangosorbetin, jota raati kuvasi raikkaaksi, todella mangoiseksi, täyteläiseksi, mehukkaaksi, aidon mangon makuiseksi, hedelmäiseksi ja sopivan makeaksi.


title: Bruno Granit-Ilmoniemi

text: Bruno Granit-Ilmoniemi (sukunimi vuoteen 1906 "Granit" ja vuodesta 1907 "Ilmoniemi", käytti myös nimeä "Granit-Ilmoniemi", 27. tammikuuta 1855 Kuopion maalaiskunta – 30. kesäkuuta 1939 Kuopio) oli suomalainen oppikoulun lehtori ja kunnallisneuvos.


title: Bruno Granit-Ilmoniemi

text: Bruno Granit-Ilmoniemen vanhemmat olivat kappalainen, varapastori August Fredrik Granit (1824–1907) ja Johanna Elisabet Sandman (k. 1922). Hän pääsi ylioppilaaksi Kuopion lukiosta 1872 ja valmistui Helsingin yliopistosta filosofian kandidaatiksi 1878. Hän oli ensin Kuopion reaalikoulun ja sittemmin Kuopion tyttökoulun ruotsin ja suomen kielen kollegana ja lehtorina 1880–1917. Granit-Ilmoniemi sai kunnallisneuvoksen arvon 1919. Hän oli Kuopion osuusmeijerin isännöitsijänä, naisten kotiteollisuusopetuskomitean puheenjohtajana 1908–1915, Kuopion maalaiskunnan valtuuston puheenjohtajana 1925–1927 ja Kuopion maanviljelysseuran varapuheenjohtajana vuodesta 1898..


title: Bruno Granit-Ilmoniemi

text: Bruno Granit-Ilmoniemi oli naimisissa vuodesta 1881 Bertha Laguksen kanssa. Heidän poikansa oli jääkärieversti Tauno Ilmoniemi (1893–1934). Bruno Granit-Ilmoniemen veljiä olivat sukututkija Eeli Granit-Ilmoniemi ja valokuvaaja Karl Granit.


title: Bruno Granit-Ilmoniemi

text: Granit-Ilmoniemi tunnettiin myös hevoskasvattajana. Hänen tunnetuin kasvattinsa oli 1900-luvun alkuvuosien legendaarinen suomenhevosravuri Eino-Vakaa.


title: Bruno Granit-Ilmoniemi

text:
Nimellä "Bruno Granit":
Nimellä "Bruno Granit-Ilmoniemi":
Nimellä "Bruno Ilmoniemi":


title: Jänöyökkönen

text: Jänöyökkönen ("Acronicta leporina") on melko yleinen, yleensä miltei puhtaan valkoinen yökköslaji.